Обид қорига суиқасдда айбланган эр-хотин оқланиши мумкин?\nЎзбекистонлик таниқли имом Обидхон қори Назаровга қилинган суиқасдга алоқадорликда айбланаётган Ўзбекистон фуқароларининг адвокатлари ўз мижозларининг оқланишига умид қилмоқдалар.\nЎзбекистон фуқаролари бўлган эр-хотин Баҳодир Пўлатов ва Нодира Аминовалар 19 июл куни Швециядан чиқмаслик шарти билан, 26 июл кунига қадар, яъни суд ҳукми эълон қилингунгача озодликка чиқарилган эди.\nҲакам Марит Окербломнинг бу борадаги кечаги қарорини айбланувчиларнинг адвокатлари ўз мижозларининг мутлоқ оқланиши нишонаси ўлароқ кўрмоқдалар. Ян-Оке Нистрём суд жараёнида Баҳодир Пўлатовни ҳимоя қилди.\n- Менимча суд адолатли ўтди. Мен ўз мижозим (Баҳодир Пўлатов) айбсизлигига ишонаман. Суд ҳайъати ҳам ана шундай фикрда эканига ишонаман. У ҳозир очиққа чиқарилди, лекин ҳукм келаси пайшанба куни чиқарилади ва ўшанда суднинг якуний қарори ҳақида биламиз. У воқеанинг ўз версиясини яхши тақдим қилди, деб ҳисоблайман ва оқланишига умид бор. У суиқасд ижрочисининг асл ниятлари ҳақида билмаган. У ҳозир очиқда. Якуний қарорни келаси пайшанба куни суд чиқаради,- деди Озодлик билан суҳбатда Баҳодир Пўлатовнинг адвокати Ян-Оке Нистрём.\nНодира Аминованинг адвокати Эрик Боберг ҳам ўз ҳимояси остидаги шахс 26 июл куни авф этилади, деган ишончда.\nАсли ўзбекистонлик 30 ёшлар атрофидаги эр-хотинга шу йил феврал ойида Стромшунд шаҳрида имомни отган шахсга қотилликни уюштиришда ёрдам бериш айблови қўйилган.\nШвед прокурори Кристер Петерсоннинг кескин айбловлари фонида Баҳодир Пўлатов ва Нодира Аминоваларнинг маҳкама қарори билан ҳукм эълон қилингунгача озод этилиши кутилмаган ҳолат бўлди.\nОстершунд шаҳрида маҳкама сўнгги паллага кирган пайт прокурор Кристер Петерсон айбланувчиларга камида 8 йиллик қамоқ жазоси сўраган эди.\n18 июл кунги маҳкама мажлисида жаноб Петерсон имомга қилинган суиқасд ўзбек махфий ҳизматлари тарафидан уюштирилган бўлиши мумкинлиги бир қанча далиллар билан тасдиқланиши ва бу билан боғлиқ бошқа фаразлар йўқлиги, суиқасдга кўмаклашганликда гумонланаётган ўзбекистонлик жуфтлик Ўзбекистон томонидан юборилган одамлар бўлиши мумкин, деб айтган эди.\n"Биз тақдим этган фактлар ҳужум ўзбек хавфсизлик хизматлари топшириғи билан амалга оширилганига ҳеч қандай шубҳа қолдирмайди. Хавфсизлик ҳизматлари имомни катта хавф сифатида кўрган",- деган эди прокурор.\nАйбланувчи томон адвокати Ян-Оке Нистрёмнинг айтишича, прокурор маҳкама давомида бу иддаоларни тасдиқловчи бирор далил келтиролмаган.\n- Унинг айтганлари тахминлар холос, далиллар йўқ,- дейди адвокат Нистрём.\nОбидхон қори Назаров шу йилнинг 22 февралида Швеция шимолидаги Стромшунд шаҳарчасида ўз уйи йўлагида номаълум шахс томонидан ўққа тутилган эди.\nМамлакатда 2010 йилдан буён яшаб келган Ўзбекистон фуқаролари бўлган эр-хотин Баҳодир Пўлатов ва Нодира Аминоваларни суиқасдга кўмаклашганликда гумонланиб 15 май куни ҳибсга олинган эди.\nЭр-хотиндан ташқари, суд давомида 1978 йилда туғилган Ўзбекистон фуқароси экани айтилаётган Юрий Жуковский, деган одам суиқасдни бевосита амалга оширган шахс сифатида тилга олинган.\n22 феврал кунги суиқасд ортидан Жуковский Москвага қочган ва шу билан уни изи йўқолган.\nАйни пайтда Обидхон қори Назаров тарафдорлари Баҳодир Пўлатов ва Нодира Аминовалар ҳукм ўқилгунга қадар Швециядан қочиб кетишлари эхтимоли борлигидан хавотир билдирмоқда.\n- Шундай ҳавотир йўқ эмас. Қочиб кетишлари ҳеч гап эмас. Биз Ўзбекистон ҳукумати томонидан маҳсус ёлланган одамлар деб қараяпмиз бу шахсларга,- дейди Швециянинг Стромшунд шаҳрида яшовчи Аҳмаджон.


Русский ороли нега тинчимаяпти?\n6 сентябр куни Приморье ўлкасининг Русский оролидаги Узоқ Шарқ федерал университети биноси қурилишида ўзбекистонлик меҳнат муҳожири нобуд бўлди.\nРусский оролидаги қурилишларда муҳожирлар билан боғлиқ можаро биринчи марта кузатилаётгани йўқ.\n2012 йилда ўтказиладиган Осиё-Тинч океан иқтисодий ҳамкорлиги (АТЭС) саммитига қурилаётган объектларида бундай ноҳуш ҳодисалар тез-тез такрорланиб туриши кенг жамоатчилик эътиборини ўзига қаратмоқда.\nШу йил 28 августидан 29 августига ўтар кечаси асосан ўзбекистонлик ва тожикистонлик меҳнат муҳожирлари қураëтган Узоқ Шарқ федерал университет мажмуасида гастарбайтерлар ва қўриқчилар ўртасидаги жанжал содир бўлгани ҳақида аввал хабар қилгандик. 500 га яқин мардикор ва 100 га яқин қўриқчи иштирок этган бу жанжалда уч киши жароҳат олганди.\nМаслаҳатсиз иш битмас...\nПриморье Ички ишлар бошқармаси, Миграция хизмати ва маҳаллий жамоатчилик вакилларидан иборат махсус комиссия Русский оролидаги Узоқ Шарқ федерал университети комплексида 28 августдан 29 августга ўтар кечаси гастарбайтерлар ва қўриқчилар ўртасидаги содир бўлган жанжал сабабларини аниқлаш, меҳнат муҳожирларининг яшаш ва меҳнат шароитлари билан яқиндан танишиш мақсадида оролда бўлиб қайтди.\nМаслаҳат Кенгаши ўзбек, тожик, озарбайжон, арман, қозоқ, қирғиз миллий диаспора вакилларидан ташкил топди.\nПриморье ўлкаси Ички ишлар бошқармаси матбуот хизмати тарқатган хабарномада комиссия аъзолари меҳнат муҳожирларининг яшаш шароитларини ижобий баҳолагани таъкидланган.\n“Ишчилар ва қурилиш қўриқчилари ўртасидаги оммавий муштлашув диний ёки миллий келишмовчиликлар юзасидан келиб чиқмагани хулоса қилинган”, дейилади хабарномада.\nБарча муаммоларни воситачилар яратмоқда\nНаходка шаҳрида яшаётган асли ўзбекистонлик имом Дамир Эшмуҳаммедов Приморье Ички ишлар бошқармаси ва Миграция хизмати қошидаги Миллий Кенгаш аъзоси сифатида шу комиссия ишида бевосита иштирок этди. У Озодликка жанжалнинг асл сабабларини қурилишда ишлаётган мардикорлар билан қурган суҳбатлар натижасида аниқлаганини гапирди.\n- Энг катта муаммо ўз вақтида пул берилмаётгани ва университет қурилишида ишлаётган 11 мингдан зиёд одамнинг ярмидан кўпи ноқонуний меҳнат муҳожири эканлигидадир. Шу боис улар қонун томонидан ҳимояланмаган. Улар орасида июл-июн, ҳатто май ойидан буён маош олмаганлари борлигини аниқладик. Объект қурилиши 2011 йилнинг январ ойларигача давом этишини ҳисобга олсак, уларни ҳақиқатан ойлик бермасдан оролдан чиқариб юборишлари мумкин. Кейин эса ҳатто прокуратура ёрдамида пулларини ололмасликлари аниқ. Қўриқчилар билан тўқнашув эса оммавий норозилик чиқишига баҳона бўлди, холос, - дейди Приморье қозилик бошқармаси ходими.\nУнинг сўзларига кўра, меҳнат муҳожирларининг йиғилиб қолган нафрати сўнгги пайтларда ҳақиқатан ишчиларга босимни кучайтириб юборган ва “Крокус” ширкатидан яхши маош оладиган қоровулларга қаратилди.\nАйни пайтда Дамир Эшмуҳамедов қурилиш жойларида ишчилар учун яхши шароитлар мавжудлигини ҳам тасдиқлади.\n- Озиқ-овқати яхши, биз ўзимиз ошхонасига кириб кўрдик. Кунига 3-4 маҳал овқатланади, мева-чева, ҳатто асал берилади. Яшаш шароитлари ҳам нисбатан яхши. Биз Русский оролидаги вазиятга эътибор қаратишимиз билан ижобий ўзгаришлар кузатилмоқда. Менга оролдан хабар қилишди: айрим пудратчилар маош тарқатишни бошлабди. Муаммоларни асосан ишчиларни олиб келаётган воситачилар яратмоқда, - дейди имом Дамир Эшмуҳамедов.\nЕтти ўлчаб бир кес, муҳожир!\nРусский оролида Маслаҳат Кенгаши ишида қатнашган Зокиржон Мусаев Приморье шаҳарларида ўз бўлинмаларига эга Марказий Осиё халқлари дўстлиги ташкилоти раҳбари. Озодлик билан суҳбатда Приморьеда меҳнат муҳожирлари муаммолари билан анчадан буён шуғулланиб келаётган Зокиржон ака объектларда ҳатто ойлик муаммоси йўқлигини аниқлаган.\n- Русский оролида қурилиш пудратини олган КОРС ташкилоти раҳбари Игор Юрьевич маош кечиктирилиши муаммоси йўқлигини айтди. Чунки объект давлатга топширилмагунча улар ишчилар билан ҳисоб-китоб қила олмайди. Аванс пуллари эса майда пудратчи ташкилотларга тарқатилган. Бу ташкилотлар учинчи шахслар орқали одам ёллайди. Масалан, ўзбекистонлик воситачилардан бири одамларни олиб келиб, биринчи ой маошларини олиб қочган. Бундай воситачилар тузоғига нафақат АТЭС қурилиши, балки бошқа жойларда ҳам кўплаб гастарбайтерлар илинмоқда, - дейди Зокиржон Мусаев.\nУ куни кеча Артем шаҳрида 28 нафар маошсиз бир неча ой ишлаган ўзбекларни озод қилишга қўмаклашганини гапириб берди.\n“Ҳар қандай воситачи бировни алдаш ҳисобига даромад олади. Ундайлар гапларига лаққа тушманг”, дейди у.\nЖамоатчилик ташкилоти раҳбари Зокиржон Мусаев муҳожирларга Россия ўлкаларида ночор аҳволга тушиб қолишдан сақланиш учун Озодлик орқали ўзининг маслаҳатларини берди.\n- Биринчи навбатда, рус тилини билиш керак. Жуда бўлмаганда, рус тилини биладиган одам билан доимо бирга бўлиш керак. Етиб келиши биланоқ муҳожир шу ерда мавжуд ўзбек, тожик, қирғиз диаспора ёки ташкилотларининг телефон рақамлари ва манзилларини билиб олиши керак. Бунинг учун истаган полиция ходими олдига келиб сураса бўлади, чунки улар албатта билади. Кейин уларни Ўзбекистондан ишга ёллаб келаётган одам билан маҳаллий меҳнат биржаси ёки миграция ташкилотида шартнома тузиб келиш керак, воситачининг кимлиги, паспорт маълумотлари, унинг яшаш жойини билиб олиш керак, - деди жамоатчилик фаоли.\nЗокиржон Мусаев энг катта муаммолар Русский ороли ва АТЭС қурилишининг бошқа объектлари якунланиши билан бошланишини гапиради. Унинг сўзларига кўра, 40 мингдан ортиқ ҳозирда иш билан таъминланган меҳнат муҳожирлари кейинги йилнинг бошларида қурилиш битиши билан оролдан чиқариб юборилади ва Владивостокка ёпирилиб келади.\nЗокиржон Мусаев Приморье ўлкасида оғир вазиятга тушиб қолган меҳнат муҳожирларига Марказий Осиё халқлари дўстлиги ташкилотининг Владивосток, Находка, Артём, Уссурийск шаҳарларидаги бўлимларига ёки +79089933040 , +7 924 520 4822 телефонлари орқали қўнғироқ қилишлари мумкинлигини билдирди.\nПриморье Федерал Миграция хизматидан олинган маълумотга кўра, Владивостокда Сергей Пушкарёв бошчилигида Приморьенинг барча миллий диаспораларини бирлаштирган ва бевосита меҳнат муҳожирлари масалалари билан шуғулланадиган Жамоатчилик қабулхонаси иш бошлаган.


2 weeks ago\tЖамият Comments Off on I чоракда Козогистон ва Узбекистон уртасидаги савдо хажми пасайди\n2020 йил январь-март ойларида Козогистон ва Узбекистон уртасидаги савдо хажми 612 миллион долларни ташкил этди, бу 2019 йилнинг шу даврига нисбатан 1,6 фоизга паст. Фото: ТАСС Бу хакда «Интерфакс-Козогистон» агентлигига «QazTrade савдо сиёсатини ривожлантириш маркази» АЖ матбуот хизмати маълум килди. «Узаро савдо хажмининг салбий усиши Козогистон экспортининг камайиши билан боглик. Жорий …\n2 weeks ago\tСиёсат Comments Off on Санкт-Петербургдан яна 250га якин узбекистонлик олиб келинмокда\nУзбекистон бугун Россиянинг Санкт-Петербург шахридан 250 нафарга якин фукаросини Тошкентга олиб келади. Бу хакда Узбекистоннинг Россиядаги элчихонаси маълум килган. «Uzbekistan Airways сешанба куни чартер рейс оркали Тошкентдан Петербургга 41 нафар россияликни етказди. Чартер рейс уйга кайтишда Узбекистон фукароларини олиб кайтади. Пулково аэропортидаги онлайн-таблога кура, унинг парвози Москва вакти билан соат …\n2 weeks ago\tСиёсат Comments Off on Президент фармони: Тадбиркорлик субъектлари 1 сентябргача мол-мулк ва ер солиги тулашдан озод этилади\nПрезидент фармони билан коронавирус пандемияси даврида ахоли ва тадбиркорларни куллаб-кувватлаш буйича навбатдаги чора-тадбирларни тасдиклади. Унга кура кичик бизнес мол-мулк ва ер солиги тулашдан озод килинади, ижтимоий солик ставкаси 1 фоизга туширилади. Президент «Коронавирус пандемияси даврида ахоли ва тадбиркорлик субъектларини куллаб-кувватлаш буйича навбатдаги чора-тадбирлар тугрисида»ги Фармонни имзолади. Унга кура, 2020 йил 1 …


22.05.2020 19:00 0 1639\nПрезидент Шавкат Мирзиёев Андижонга икки кунлик сафарини якунлаб, Тошкентга қайтиб келди.\nДавлатимиз раҳбари ташрифнинг сўнгида 22 май куни Андижон вилояти Хўжаобод туманидаги кўп қаватли уйлар қурилишини бориб кўрди.\nХўжаобод туманининг Иттифоқ массивида 35 та уй қурилмоқда. Улар Андижон шаҳри, Андижон, Хўжаобод, Булоқбоши ва Жалақудуқ туманларидаги уй-жойга муҳтож оилаларга берилиши кўзда тутилган.\nШунингдек, бу ерда мактаб, тикувчилик цехи, спорт комплекси бунёд этилмоқда.\nДавлатимиз раҳбари қурилиш ишларидаги камчиликларни кўрсатиб ўтди. Бундай жойларда уйлар бунёд этиш мамлакатимизда янги тажриба эканини, уларни халқаро стандартлар асосида пишиқ, сифатли қуриш зарурлигини таъкидлади.\nЛойиҳани такомиллаштириш, аҳолига қулай транспорт йўналишлари ташкил этиш бўйича кўрсатмалар берилди.\nШу билан президентимиз Шавкат Мирзиёевнинг Андижон вилоятига сафари якунига етди.\nЖамият 53 дақиқа олдин\nИИВда янги тайинловлар. «Қийноқ иши» ортидан ҳайдалган Андижон шаҳар ИИО ФМБ бошлиғи ўрнига янгиси келди\nКоронавирус 11/07, 23:52\n+111. Андижонда касалланиш кескин кўпайди\nҲодиса 10/07, 21:47\nВодийда «тунги қароқчилар» «Сaptiva»ни таъқиб қилишди\n#жарқўрғон - 8


“Туркия Европа Иттифоқига қўшилиш ғоясига содиқ қолмоқда” | Azon.uz - Ахборот-таҳлилий портал\n“Туркия Европа Иттифоқига қўшилиш ғоясига содиқ қолмоқда”\n19:00 07.05.2018 630\nТуркия гарчи ташкилотнинг аъзолари томонидан қаршилик бўлаётганига қарамай, Европа Иттифоқига қўшилиш ғоясидан ҳеч қачон воз кечмайди. Бу ҳақда мамлакат президенти Ражаб Тоййиб Эрдўған маълум қилди, дейилади “Анадўлу” хабарида.\n“ЕИ томонидан бошқачароқ реакция бўлаётганига қарамай, Анқара Европа Иттифоқига қўшилиш ғоясига содиқ қолади”, деб ёзади Эрдўған ўзининг Твиттердаги аккаунтида.\nЭрдўған шунингдек Туркия қадамба-қадам “минтақадаги энг кучли мамлакатга айланиб бораётганини” таъкидлар экан, келажакда “жаҳон даражасидаги энг йирик давлатлардан бирига айланишини” билдирди.\nБундан ташқари Туркия президенти 2018 йилнинг 24 июнь куни муддатидан илгари ўтказиладиган президентлик ва парламент сайлови мамлакат учун муҳим қадам бўлишини таъкидлади.


Ўзбекистонлик дипломатлар Хиросима ва Нагасаки шаҳрида хотира (...)\nЎзбекистонлик дипломатлар Хиросима ва Нагасаки шаҳрида хотира маросимида иштирок этди\nЎзбекистоннинг Токиодаги элчихонаси ушбу мамлакатда аккредитациядан ўтган дипломатик корпус вакиллари билан биргаликда пайшанба куни Хиросима шаҳрига атом бомбаси ташланганига 75 йил тўлиши муносабати билан ўтказилган хотира тадбирида иштирок этди, дея хабар бермоқда «Дунё» АА мухбири.\nРасмий маросим доирасида атом бомбаси қурбонлари хотирасига бир дақиқалик сукут сақланди. Қурбонлар хотирасига атаб бунё этилган ёдгорлик пойига дунё мамлакатлари делегациялари томонидан гуллар қўйилди.\nТадбирда Япония Бош вазири Шинзо Абе иштирок этди ва нутқ сўзлади.\nХотира маросимида Хиросима мэри К.Матсуи «Тинчлик декларациясини» ўқиб эшиттирди. Шунингдек, Бирлашган Миллатлар Ташкилоти Бош котиби Антониу Гутерреш видеомурожаати намойиш этилди.\nМаърузачилар Хиросима ва Нагасаки шаҳарларига атом бомбаси ташланиши оқибатида юз берган фожиани ҳеч қачон эсдан чиқармасликка, ядровий қуролсиз дунёга интилишга чақирди. Шунингдек, коронавирус хавфига қарши фаол курашиш ва бу борадаги саъй-ҳаракатларни бирлаштириш зарурлиги таъкидланди.


Металл конструкциялардан омборхона ва ангарлар қурдирмоқчи бўлганлар учун ажойиб имконият\n12:48 / 20.06.2017 12739\nБир муддат аввал биз замонавий қурилиш соҳасида металл конструкциялардан кенг фойдаланиш ривожланиб бораётгани ҳақида, бу борада Ўзбекистонда ҳам самарали бизнес юритиш йўлга қўйилгани ҳақида ҳикоя қилган эдик. Бу сафар, айни хизмат турининг ихтисослаштирилган йўналиши, металл конструкциялардан турли ангарларни барпо қилиш ва қуриш ҳақида сўз юритамиз.\nМеталл конструкциялардан ҳар қандай мураккабликдаги, шахсий ҳамда намунали лойиҳалар бўйича бинолар, ангарлар ва омборхоналарни барпо қилиш мумкин. Ангарларни металл конструкциялардан барпо қилиш қиймати, албатта, шу каби иншоотларни ғишт, бетон блоклар ва монолитлардан қуришга қараганда фарқланади.\nШундай экан, омборхоналар қуришда металл конструкцияларни танлаш бугунги кунда қурилиш ишларининг тез тугаши ва арзонга тушишини англатади.\nМеталл конструкциялардан ясалган ангарлар, омборхоналар таннархи қиммат бўлмаслиги ва бошқа устунликлари сабабли ўрта ва кичик бизнес корхоналари учун жуда мос келади. Бундай бинолардан:\nИдора иншоотлари сифатида;\nУй ҳайвонлари комплексларини барпо этиш;\nСавдо нуқталари, кўргазмалар мажмуалари;\nИшлаб чиқариш, қайта ишлаш цехлари ва бошқаларда фойдаланиш мумкин.\nБундай бинолар минтақа ва нима мақсадга хизмат қилишидан келиб чиққан ҳолда қурилади. Бу каби иншоотларни ҳароратга чидамли қилиш учун ҳудуд иқлимидан келиб чиққан ҳолда материал танланиши керак.\nМеталл ангарлар унчалик ҳам оғир вазнли бўлмайди. Бу пойдеворни кенг қамровли бўлишини талаб этмайди ҳамда бажариш ишларини қисқартиради. Металл конструкцияларнинг заводдан қурилиш майдонига деярли тайёр ҳолатда етказилиши ҳам қурилиш суръатига ижобий таъсир кўрсатади.\nИншоот майдонидан келиб чиққан ҳолда у 1-9 ой муддатда қуриб, фойдаланишга топширилади.\nЖозибали дизайн. Ангарлар турли рангларга бўялиши мумкин. Бу эса, ўз навбатида, уни атроф-муҳитга имкон қадар мослаштириш, унга замонавий ва ажойиб кўриниш имконини беради.\nУзоқ муддатли яроқлилик. Ангарлардан фойдаланиш муддати 100 йилгача етиши мумкин. Иншоотнинг фойдаланиш мақсади ва ўлчамида келиб чиққан ҳолда сарфланган харажат 3–5 йилда ўзини оқлайди.\nҲар мавсумга мослик. Металл ангарлар деярли барча атмосфера таъсирлари: ультрабинафша нурлар, намгарчилик, ҳаво ҳароратининг кескин ўзгариши ва шу кабиларга жуда чидамлидир.\nЎзбекистон Республикаси дунё мамлакатлари орасида нуфузли ўрин эгаллаб турган даврда ҳар соҳа каби қурилиш соҳасининг 21 аср нанотехналогия истиқболидаги қурилиш хомашёларининг ихтиро қилиниши, уларнинг қўлланилишининг негизи металл конструкциялар ташкил этишини асло ёдимиздан чиқармаслигимиз лозим. Шундай экан, 21 асрда режалаштирилаётган мамлакатимизнинг аксарият иншоотлари негизини металл конструкцияларга қаратилгани бежиз эмасдир.\nКатта ишлаб чиқариш иншоотлари, айниқса енгил саноатни мамлакатимизда кескин ривожлантириш даврида жаҳон талаби стандартларидаги маҳсулот ишлаб чиқаришда, қулай, мобил, ихчам, кам харажатли ва қисқа вақт ичида иншоотлар барпо этилишига бўлган эҳтиёжнинг кескин ортишига олиб келди.\nСифатли экспорт маҳсулотларини таъминлашда жиҳозларнинг замонавий энг охирги моделларидан фойдаланган ҳолда уларни қисқа даврда жойлаштириш учун металл конструкция иштирокидаги бино иншоотлар мақсадга эришишдаги ажралмас зарурий босқичга айланди.\nҲаким Металл Строй МЧЖ’да бундай конструкцияларнинг катта ҳажмда мавжудлиги ҳисобига қурилаётган иншоотлар ҳажми юқори даражада кўпайиб бормоқда.\nСизлар ҳам ўз мақсадингизга қисқа ва тез эришишда қилаётган ҳаракатларингиз самарадорлигини ошириш ва маблағларни тежаш хоҳшингиз бўлса, шу жамиятга мурожаат этиб, юқори даражадаги экспорт ходимлар иштирокида бино ва иншоотларга эга бўлиш учун ўз режаларингизни амалга оширишингиз мумкин.\nHAKIM METALL STROY\nПрезидент қарори: қурилиш соҳасида янги уюшма ташкил этилади, «Ўзқурилишматериаллари» тугатилади\nЎзбекистон ҳукумати қимматбаҳо металларни олтин изловчилар усулида қазиб олишни расман қонунийлаштирди


Украина яна Россия газини ола бошлади\nРоссия Украинага газ етказиб беришни қайта йўлга қўйди. Давлатга қарашли Газпром ширкати Киев 234 миллион АҚШ доллари миқдорида аванс тўлаши ортидан 12 октбярь куни эрталаб газ таъминоти тикланганини билдирди.\nГазпром шу йил бошроғида нархлар бўйича музокаралар натижасиз якунлангач Украинага газ оқадиган қувур жумрагини маҳкамлаб қўйган эди. Лекин ўтган ойда Европа Иттифоқи воситачилигида нархлар борасида эришилган муроса туфайли Украина 2016 йил март ойигача газ билан таъминланди.\nЎтган ҳафта Газпром Украина тарафи октябрь ойига 2 миллиард куб метр газ етказиб беришни сўраганини маълум қилди.\nЎтмишда Россия ва Украина ўртасидаги тортишувлар газ оқимининг тўла тўхатилишига сабаб бўлган. 2009 йилда оқимнинг тўхатиб қўйилиши қиш авжида Европа Иттифоқига газ етказиб беришда жиддий узулишларга олиб келган.


УЧИНЧИ ФАСЛ: Расулуллоҳнинг заифҳол мусулмонлар билан бирга қолишлари ҳақида\nРасулуллоҳ соллаллоҳу алайҳи васалламнинг заифҳол мусулмонлар билан бирга қолишлари ҳақида\nРасулуллоҳ соллаллоҳу алайҳи васаллам ўз даъватлари билан аста кўзга кўриниб борар эканлар, у Зотга жамиятдаги заифҳол, фақир, камбағал ва қуллар биринчилардан бўлиб эргаша бошладилар. Қурайшнинг етакчилари, аслзодалари ва катталари у Зотдан юз ўгиришди. Улар ўзларининг мол-дунёлари, бола-чақалари ва обрў-мансаблари билан мағрурланишарди.\nРасулуллоҳ соллаллоҳу алайҳи васалламнинг ўз даъватларида бардавом кетаётганларини кўргач, фириб ва найранг қилишни истаб, ўзларининг такаббурликларида, димоғдорликларида маҳкам турганларича у Зот соллаллоҳу алайҳи васалламга бир номаъқул таклифни қилишди: «Сенга ичимиздан эси паст одамлар, қулларимиз эргашибди. Агар биз ҳозир улар билан бирга ўтирадиган бўлсак, улар бизга сапчийдиган бўлиб қолишади. Агар сенга эргашишимизни ва дининга киришимизни истасанг, уларни ҳайдаб юбор ёки бизларга алоҳида мажлис, уларга бошқа бир мажлис қил».\nРасулуллоҳ соллаллоҳу алайҳи вассалам уларнинг қалбини Исломга мойил қилиш учун истакларини қондирмоқчи бўлдилар. Шунда Аллоҳ таоло у Зотни уларнинг таклифларини қабул қилишдан қайтариб, заифҳол мўминлар билан бирга бўлишга буюриш маъносидаги оятларни нозил қилди:\nوَلاَ تَطْرُدِ الَّذِينَ يَدْعُونَ رَبَّهُم بِالْغَدَاةِ وَالْعَشِيِّ يُرِيدُونَ وَجْهَهُ مَا عَلَيْكَ مِنْ حِسَابِهِم مِّن شَيْءٍ وَمَا مِنْ حِسَابِكَ عَلَيْهِم مِّن شَيْءٍ فَتَطْرُدَهُمْ فَتَكُونَ مِنَ الظَّالِمِينَ. وَكَذَلِكَ فَتَنَّا بَعْضَهُم بِبَعْضٍ لِّيَقُولواْ أَهَؤُلاء مَنَّ اللّهُ عَلَيْهِم مِّن بَيْنِنَا أَلَيْسَ اللّهُ بِأَعْلَمَ بِالشَّاكِرِينَ. وَإِذَا جَاءكَ الَّذِينَ يُؤْمِنُونَ بِآيَاتِنَا فَقُلْ سَلاَمٌ عَلَيْكُمْ كَتَبَ رَبُّكُمْ عَلَى نَفْسِهِ الرَّحْمَةَ أَنَّهُ مَن عَمِلَ مِنكُمْ سُوءًا بِجَهَالَةٍ ثُمَّ تَابَ مِن بَعْدِهِ وَأَصْلَحَ فَأَنَّهُ غَفُورٌ رَّحِيمٌ.\n«Эртаю кеч Роббиларига Унинг юзини ирода қилиб дуо этаётганларни ҳайдама! Уларнинг ҳисоб-китобидан сенинг зиммангда ҳеч нарса йўқ. Сенинг ҳисоб-китобингдан уларнинг зиммасида ҳеч нарса йўқ. Уларни ҳайдаб, золимлардан бўлиб қолма. «Орамиздан Аллоҳ марҳамат кўрсатганлар шуларми?» дейишлари учун, баъзиларни баъзилари ила ана шундай синадик. Аллоҳнинг Ўзи шукр қилувчиларни яхши билгувчи эмасми? Агар ҳузурингга оятларимизга иймон келтирадиганлар келсалар: «Сизларга салом бўлсин, Роббингиз Ўз зиммасига раҳматни ёздики, сиздан ким жаҳолат ила ёмонлик қилса, сўнгра ундан кейин тавба қилса ва ислоҳ қилса, бас, албатта, У ўта мағфиратли ва жуда ҳам раҳмлидир», деб айт» (Анъом сураси, 52–54-оятлар).\nСаъд ибн Аби Ваққос розияллоҳу анҳунинг ушбу оятларнинг нозил бўлиш сабаби ҳақида айтган сўзлари.\nИмом Муслим Саъд ибн Аби Ваққос розияллоҳу анҳудан ривоят қилади:\n«Олти киши (Исломнинг аввалида) Расулуллоҳ соллаллоҳу алайҳи васаллам билан бирга эдик. Мушриклар: «Манавиларни ҳайдаб юбор, яна бизга сапчийдиган бўлиб кетишмасин», дейишди. Мен, Ибн Масъуд, ҳузайллик бир киши, Билол ва мен исмини билмайдиган яна икки киши бор эди. Расулуллоҳ соллаллоҳу алайҳи васаллам кўнгилларига Аллоҳ тушишини хоҳлаган нарсалар келди. Уни ўзларига ўзлари гапирдилар. Шунда Аллоҳ таоло Ўзининг қуйидаги сўзларини нозил қилди:\n«Эртаю кеч Роббиларига Унинг юзини ирода қилиб дуо этаётганларни ҳайдама! ...» (Анъом сураси, 52-оят).\nБу ривоятда Саъд ибн Аби Ваққос розияллоҳу анҳу хабар бермоқдаки, у ўзи бир жамоа заифҳол мусулмонлар билан бирга Расулуллоҳ соллаллоҳу алайҳи васалламнинг ёнларида бўлар, у Зотдан таълим олишар ва бу ҳол бир гуруҳ мутакаббир мушрикларнинг тинчини бузар экан. Шу боис, улар ўзларига бўйин товлайдиган бўлиб кетмасин дея Расулуллоҳ соллаллоҳу алайҳи васалламдан ушбу заифҳол кишиларни ҳайдаб юборишларини сўрашибди. Эҳтимол, мушриклар Расулуллоҳ соллаллоҳу алайҳи васалламга агар уларни ҳайдаб юборсалар, у Зот билан бирга ўтиришга, динларига киришга ваъда бериб, у Зотни алдамоқчи бўлишгандир. Нима бўлмасин, Расулуллоҳ соллаллоҳу алайҳи васаллам мушрикларнинг таклифини қабул қилишни ўйлаб, хаёлдан ўтказдилар. Қалбларида уларнинг талабларига кўнишга бироз мойиллик ҳам пайдо бўлиб, заифҳол кишиларга алоҳида мажлис қилиб, бообрў кишилар учун бошқалар аралашмайдиган алоҳида бир мажлис қуришни ўйладилар ва буни даъват ишларининг ривож топиши ва мазкур бообрў кишиларнинг Исломга киришини кўзлаб қилмоқчи эдилар. Лекин Аллоҳ буни тўғрилаб, Расулуллоҳ соллаллоҳу алайҳи васаллам бу фикрни амалга ошириб, ижро этмасларидан олдин у Зотнинг дилларидан уни кетказди ва у Зотга Анъoм сурасидаги мазкур оятларни нозил қилиб, у Зотни заифҳол мусулмонларни нари қилишдан қайтарди ва мутакаббир мушрикларнинг қарашлари ва мезонлари хато эканини айтди.\nИбн Масъуд розияллоҳу анҳунинг мазкур оятларнинг нозил бўлиш сабалари ҳақида айтган сўзлари.\n«Қурайшнининг бир гуруҳ аъёнлари Расулуллоҳ соллаллоҳу алайҳи васалламнинг олдиларидан ўтиб қолдилар. У Зотнинг ҳузурларида Хаббоб, Суҳайб, Билол ва Амморлар бор эди. Улар: «Эй Муҳаммад! Мана шуларга рози бўлдингми?» дейишди. Шунда Аллоҳ таоло улар ҳақида ўзининг қуйидаги сўзларини нозил қилди:\n«У билан Роббилари ҳузурига тўпланишларидан хавф қиладиганларни огоҳлантир! Уларга ундан ўзга валий ҳам, шафоатчи ҳам йўқ. Шоядки, тақво қилсалар. Эртаю кеч Роббиларига Унинг юзини истаб илтижо этаётганларни ҳайдама! Уларнинг ҳисоб-китобидан сенинг зиммангда ҳеч нарса йўқ. Сенинг ҳисоб-китобингдан уларнинг зиммасида ҳеч нарса йўқ. Уларни ҳайдаб, золимлардан бўлиб қолмагин» (Анъом сураси, 51–52-оятлар).\nБошқа бир ривоятда Абдуллоҳ ибн Масъуд розияллоҳу анҳудан шундай ривоят қилинади:\n«Қурайшнининг бир гуруҳ аъёнлари Расулуллоҳ соллаллоҳу алайҳи васалламнинг олдиларидандан ўтиб қолишди. У Зотнинг ҳузурларида Хаббоб, Суҳайб, Билол ва Амморлар бор эди. Улар: «Эй Муҳаммад! Қавмингдан мана шуларга рози бўлдингми? Уларни ҳайдаб юбор. Агар уларни нари қилсанг, эҳтимол, биз сенга эргашиб қолармиз», дейишди. Шунда Аллоҳ таоло улар ҳақида ўзининг қуйидаги сўзларини нозил қилди:\n«У билан Роббилари ҳузурига тўпланишларидан хавф қиладиганларни огоҳлантир! Уларга ундан ўзга валий ҳам, шафоатчи ҳам йўқ. Шоядки, тақво қилсалар. Эртаю кеч Роббиларига Унинг юзини истаб илтижо этаётганларни ҳайдама! Уларнинг ҳисоб-китобидан сенинг зиммангда ҳеч нарса йўқ. Сенинг ҳисоб-китобингдан уларнинг зиммасида ҳеч нарса йўқ. Уларни ҳайдаб, золимлардан бўлиб қолмагин. «Ичимизда Аллоҳ марҳамат кўрсатганлар шуларми?», дейишлари учун уларни бир‑бирлари билан мана шундай синаймиз». (Анъом сураси, 51–53-оятлар.)\nДемак, Ибн Масъуд розияллоҳу анҳунинг ривоятига кўра, Расулуллоҳ соллаллоҳу алайҳи васаллам мушрикларнинг талабларига рози бўлишга мойил бўлмай туриб, Аллоҳ таоло мазкур оятларни нозил қилиб, у Зотни заифҳол мусулмонларни нари қилишдан, мушрикларнинг таклифларини қабул қилишдан қайтарган.\nЭнди ўша вазиятда нозил бўлган мазкур оятларни бир қур кўриб чиқамиз.\nАллоҳ таолонинг заифҳол мусулмонлар хусусида Ўз Расули соллаллоҳу алайҳи васалламга берган кўрсатмаси\nМўминларнинг иймон ва тақволари янада зиёда бўлиши учун Аллоҳ таоло Расулуллоҳ соллаллоҳу алайҳи васалламга уларни Қуръон билан огоҳлантиришни буюрмоқда. Аллоҳ таоло уларни қиёмат кунига иймон келтирадиган, ҳашрдан ва у кунда Аллоҳ таоло олдида тик туришдан хавфда бўладиган ва улардан Аллоҳ таолонинг азобини даф қиладиган Ўзидан ўзга валий ҳам, воситачи ҳам йўқ эканини яхши биладиган ва шунинг учун ҳам солиҳ амаллар қиладиган ва Қуръон билан огоҳлантирилса, фойда қиладиган кишилар деб васфламоқда:\n«У билан Роббиларига тўпланишларидан қўрқадиганларни огоҳлантир. Уларга ундан ўзга валий ҳам, шафоатчи ҳам йўқ. Шоядки, тақво қилсалар».\nАллоҳ Ўз Расулини ўша солиҳ мўминларни Қуръон билан огоҳлантиришга буюргач, уларни мутакаббир мушрикларнинг гапига кириб, ҳайдаб юборишдан қайтаради:\n«Эртаю кеч Роббиларига Унинг юзини истаб дуо этаётганларни ҳайдама! Уларнинг ҳисоб-китобидан сенинг зиммангда ҳеч нарса йўқ. Сенинг ҳисоб-китобингдан уларнинг зиммасида ҳеч нарса йўқ. Уларни ҳайдаб, золимлардан бўлиб қолма».\nАллоҳ таоло уларни Парвардигорларига куну тун тазарру қиладиганлар деб мақтамoқда. Яъни улар эртадан кечгача Аллоҳга ибодат қиладилар, Унинг учун намоз ўқийдилар, Уни зикр қиладилар, шундай қилиб, улар обид, намозхон ва зокир банда ўлароқ кун бўйи Аллоҳ билан бирга бўладилар. Улар бу дуо ва ибодатларини ихлос билан, фақат Аллоҳ таолонинг розилигини истаб қиладилар, бирор бир дунё матосини кўзламайдилар.\nАллоҳ таоло таоло томомнидан айтилган ушбу мақтовлар уларни ҳайдашдан, чиқариб юборишдан қайтарилишининг асосий боиси эди. Улар ушбу сифатлари билан иззат‑икромга ва эҳтиромга лойиқдирлар, ҳайдаб юборишга эмас. Улар гарчи ҳеч қандай дунё матосига эга бўлмасалар ҳам, мазкур сифатлари билан анави зодагон, кибор мушриклардан афзалдирлар.\nОяти каримада яна Аллоҳ таоло Ўз Расулига ушбу заифҳол мўминларнинг ошкораю яширин феъллари туфайли ҳисоб қилинмаслигини, чунки уларнинг ҳисоб‑китоблари Аллоҳ зиммасида эканини эслатмоқда. Бу ҳам уларни ҳайдашдан қайтаришнинг сабаблардан биридир:\nمَا عَلَيْكَ مِنْ حِسَابِهِم مِّن شَيْءٍ وَمَا مِنْ حِسَابِكَ عَلَيْهِم مِّن شَيْء\n«Уларнинг ҳисоб-китобидан сенинг зиммангда ҳеч нарса йўқ. Сенинг ҳисоб-китобингдан уларнинг зиммасида ҳеч нарса йўқ».\nБордию у Зот алайҳиссалом бу бечора мўминларни нари сурадиган бўлсалар, золим бўлиб қоладилар, чунки уларни ҳайдаш зулмдир:\n«Уларни ҳайдаб, золимлардан бўлиб қолма».\nМазкур қайтариқ муносабати билан ояти карималар Аллоҳ таоло заифҳол мўминлар билан мутакаббир кофирларни синашини ҳам хабар қилади. Бу уларнинг мўминларга ҳасад қилишлари, уларни ҳақир санаб, фазилату ҳурматда, мақому мартаба ўзларидан паст деб билишларида намоён бўлди. Шу боис улар инкор оҳангида шундай деб савол беришди: «Ичимизда Аллоҳ марҳмат кўрсатганлар манави хору зор бечоралар эканми? Буларнинг Аллоҳ наздида биздан афзал бўлиши ақлга сиғадими?»\nБунга жавобан Аллоҳ таоло шундай дейди:\nكَذَلِكَ فَتَنَّا بَعْضَهُم بِبَعْضٍ لِّيَقُولواْ أَهَؤُلاء مَنَّ اللّهُ عَلَيْهِم مِّن بَيْنِنَا\n«Ичимизда Аллоҳ марҳамат кўрсатганлар шуларми?», дейишлари учун уларни бир‑бирлари билан мана шундай синаймиз»\nМушрикларнинг ҳайратнамо саволларига Аллоҳ таоло «Ҳа, шундай», деб жавоб берди. Уларнинг ичидан ўша заифҳол мўминларга марҳамат кўрсатди. Уларга бундай илтифот бўлиши ва уларни ортиқ қилинишининг асосий сабаби – уларнинг Аллоҳ таолога шукр бажо келтиришлари, У Зотга гўзал бир тарзда ибодат этишлари, амалларини холис Ўзи учун қилишлари эди:\n«Аллоҳнинг Ўзи шукр қилувчиларни яхши билгувчи эмасми?»\nАллоҳ таоло Расулуллоҳ соллаллоҳу алайҳи васалламни мушрикларнинг талабларини қабул қилишдан қайтарар экан, у Зотни мўминларни янада иззат‑икром қилишга, ҳузурларига келишганида уларга салом беришга ва уларга Аллоҳ таолонинг ризоси, раҳмати ва мағфиратининг башоратини беришга буюрди. Токи улар Аллоҳга ибодатни кўпайтириб, У Зотнинг тоатида яна ҳам жўшқин бўлсинлар, тавба-истиғфорни кўпайтирсинлар:\n«Агар ҳузурингга оятларимизга иймон келтирадиганлар келсалар: «Сизларга салом бўлсин, Роббингиз Ўз зиммасига раҳматни ёздики, сиздан ким жаҳолат ила ёмонлик қилса, сўнгра ундан кейин тавба қилса ва ислоҳ қилса, бас, албатта, У ўта мағфиратли ва жуда ҳам раҳмлидир», деб айт».\nБу буйруқнинг Каҳф сурасида ҳам таъкидланиши:\nАнъом сурасидаги оятлар маъноси Каҳф сурасининг икки оятида ҳам таъкидланди:\n«Ўзингни эртаю кеч Роббиларига Унинг юзини истаб дуо қилгувчилар билан бирга тут! Дунё ҳаётининг зийнатини истаб, улардан кўзларингни бурма! Қалбини Ўз зикримиздан ғофил қилиб қўйганларимизга ва ҳавойи нафсига эргашиб иши издан чиққанларга итоат қилма. Сен: «Ҳақ Роббингиз томонидандир. Бас, ким хоҳласа, иймон келтирсин, ким хоҳласа, куфр келтирсин», дегин. Албатта, Биз золимларга саробурдаси* уларни ўраб оладиган оловни тайёрлаб қўйганмиз. Агар ёрдам сўрасалар, эритилган мис каби юзларни қовурувчи сув билан «ёрдам» берилади. Қандай ҳам ёмон ичимилик ва нақадар ёмон жой!» (28–29‑оятлар).\n* «Саробурда» – чодирнинг атрофини ўраб турадиган қурилма. Унинг эшиги бўлиб, чодирга у орқали кирилади.\nАбу Бакр розияллоҳу анҳу заифҳол мўминлардан узр сўрайдилар\nСаҳобалар розияллоҳу анҳум бу раббоний буйруқни чуқур англадилар. Улар заифҳол мўмин-мусулмонларни ҳурматлар, фазилатларини қадрлар, мутакаббир мушриклардан устун кўрар ва ранжитмасликка ҳаракат қилишар эди. Бу ҳақда иккита ҳодисани эслаш билан кифояланамиз. Уларнинг бири Абу Бакр розияллоҳу анҳу билан, иккинси Умар ибн Хаттоб розияллоҳу анҳу билан боғлиқ.\nИмом Муслим Оиз ибн Амр розияллоҳу анҳудан ривоят қилади:\n«Абу Суфён бир неча кишилар билан Салмон, Суҳайб ва Билол розияллоҳу анҳумнинг олдига келди. Шунда улар: «Алоҳга қасамки, Аллоҳнинг қиличи Аллоҳнинг душмани бўйнидан оладиганини олмади‑да», дейишди. Абу Бакр: «Қурайшни каттасига ва сардорига шундай дейсизларми?» деди ва Набий соллаллоҳу алайҳи васалламнинг олдиларига келиб, буни айтиб берди. Шунда у Зот: «Эй Абу Бакр! Эҳтимол, бу билан сен уларни ранжитгандирсан. Агар уларни ранжитган бўлсан, батаҳқиқ, Роббингни ранжитибсан», дедилар. Абу Бакр дарҳол уларнинг олдига бориб: «Эй биродарлар! Сизларни ранжитиб қўйдимми?» деди. Улар: «Йўқ. Аллоҳ сени мағфиратига олсин!» дейишди.\nБу воқеа Мадинада, Макка мушриклари Ҳудайбияда Расулуллоҳ соллаллоҳу алайҳи васаллам билан ўрталарида тузилган аҳдни бузгач, Қурайш намояндаси Абу Суфён Расулуллоҳ соллаллоҳу алайҳи васаллам ва мусулмонларни алдаш учун Мадинага келган ва ўз ишини битира олмай, муваффақиятсиз қайтган кунлари бўлиб ўтган эди.\nБу ҳадиси шарифдан заифҳол саҳобаларнинг Аллоҳ таоло ҳузуридаги мақомларини билиб олишимиз мумкин. Чунки ҳадисда уларни ранжитиш Аллоҳ таолони ранжитиш билан тенглаштирилганди.\nУмар розияллоҳу анҳу Исломга илгарироқ кирганларни муқаддам қўярди\nУмар ибн Хаттоб розияллоҳу анҳу мўминлар амири бўлиб турган кезлари мусулмонлардан икки гуруҳ у кишининг олдиларига киришга изн сўрашди. Бири Исломга биринчилардан бўлиб кирган Билол, Салмон Форсий ва Суҳайб розияллоҳу анҳумдан иборат бўлса, иккинчи гуруҳ Исломга кейин кирган, мусулмон бўлишларидан аввал зодагонлардан ҳисобланган Абу Суфён, Суҳайл ибн Амр ва Икрима ибн Абу Жаҳл розияллоҳу анҳумлар эди. Умар розияллоҳу анҳу фазлу ҳурматда кейингилардан устун бўлганлари эътиборидан Исломга биринчи бўлиб кирган кишиларга изн бериб, уларни ўз мажлисига киритди. Мазкур учта раҳбар эса эшик олдида кутиб қолаверишди, уларга изн берилмади.\nБу ҳол Абу Суфён розияллоҳу анҳуга қаттиқ таъсир қилди, буни ўзининг улуғлигига номуносиб деб билди ва биродарларига: «Бугунгидек хорлик кўрмаганман. Қандай қилиб биздан олдин манави бу қулларга изн беради?» деди. Шунда Суҳайл ибн Амр ҳакимона жавоб берди: «Биз ўз жонимизга жафо қилганмиз. Улар ҳам, бизлар ҳам Исломга даъват қилиндик. Улар дарҳол «Лаббай» деб Исломга кирдилар. Биз эса кечикдик. Қиёмат куни жаннатга ҳам сизлардан олдин чорлансалар, ҳолингиз қандоқ бўларкин? Олдимизда фақат бир йўл бор. У ҳам бўлса, Аллоҳнинг йўлида жиҳодга чиқишимиз, шояд, шаҳидлик мақомига илиниб қолсак», деди.\nУлар Шомга қараб юрдилар ва Ярмук жангида қатнашдилар. У ерда қаттиқ синовларга дуч келишди, Икрима ибн Абу Жаҳл ва Суҳайл ибн Амр розияллоҳу анҳумолар шаҳид бўлдилар.\nРасулуллоҳ соллаллоҳу алайҳи васаллам заифҳол мусулмонларни ҳайдамаганлар\nБаҳсимизга хулоса ясар эканмиз, юқоридаги сўзлардан шу нарса маълум бўладики, Расулуллоҳ соллаллоҳу алайҳи васаллам заифҳол мусулмонларни ҳайдамаганлар, мушрикларнинг таклифларига розилик изҳор этмаганлар. Балки уларнинг сўровларини кўнгилларида муҳокама қилиб, ўйлаб кўрганлар ва ўз ижтиҳодлари билан уларнинг таклифларини қабул қилиш манфаатли бўлса керак, деган ўйга бориб турганларида Аллоҳ таоло у Зотнинг фикрларини тўғрилаб, ўнглаб қўйди: Анъом сурасидан бир неча оятларни нозил қилди ва Каҳф сурасида у маъноларни яна ҳам таъкидлаб, мустаҳкамлаб қўйди. Расулуллоҳ соллаллоҳу алайҳи васаллам қилмоқчи бўлган тадбир ҳам умуман олганда шариатга хилоф, ножоиз ёки эзгуликдан айри иш эмасди, аммо намунали, авло ечим эмасди. Шунинг учун мазкур оятлар нозил қилинди ва улар бутун инсоният учун яна бир юксак тушунчаларни тақдим қилди.\nҲа, Аллоҳ таоло Ўз Расули соллаллоҳу алайҳи васалламга ишларнинг энг афзали ва авлосини раво кўриб, у Зотни шунга йўллади. Расулуллоҳ соллаллоҳу алайҳи васаллам бу буйруқларни маҳкам тутиб, иззат‑икром қилишда, бировни бошқадан устун қўйишда Раббоний, энг тўғри мезонда иш қилдилар:\n«Албатта, Аллоҳнинг ҳузурида энг ҳурматлигингиз энг тақводорингиздир» (Ҳужурот сураси, 13‑оят).\nИмом Муслом Абу Ҳурайра розияллоҳу анҳудан ривоят қилади:\n«Расулуллоҳ соллаллоҳу алайҳи васаллам: «Дарҳақиқат, Аллоҳ таоло суратларингиз ва мол-дунёларингизга қарамайди, балки қалбларинигиз ва амалларингизга қарайди», дедилар».\n Саҳиҳул Муслим, «Саҳобалар фазли» китоби, «Салмон, Суҳайб ва Билол розияллоҳу анҳумларнинг фазли» боби, 2504-ҳадис.\nСаҳиҳул Муслим, «Яхшилик, силайи-раҳм ва одоб» китоби, «мусулмонга зулм қилиш ҳаромлиги» боби, 2564-ҳадис.\nЯнгиланди ( 10.07.2017 16:10 )


Бразилиялик футбол фанати 13 ўғлига таниқли футболчилар исмларини берди » Ўзбекистон янгиликлари – Zamin.uz\n10 сентябрь 2016, 23:04\nБразилиялик футбол ишқибози ўзининг 13 нафар ўғлини таниқли футболчиларнинг исмлари билан номлаган. Бу ҳақида "Kun.uz" маълум қилди.\n40 ёшли Ириней Круз ва унинг турмуш ўртоғи Жусилейда Сильва бемалол ўз ўғилларидан футбол жамоасини тузишлари мумкин. 1 ойликдан 18 ёшгача бўлган болаларнинг барчаси Бразилия ва бутун дунёга донғи кетган футболчиларнинг исми билан аталган.\nЖуфтлик қиз фарзанд туғилишини жуда истайди, аммо ҳозирга қадар оила фақат ўғиллар ҳисобига кенгаймоқда. Консейсан-ду-Койте қишлоғида яшовчи эр-хотин 13-фарзандининг қиз бўлишини жуда хоҳлашган эди, бироқ оилада яна бир ўғил дунёга келди. Уни бразилиялик афсонавий футболчи "Сўйлоқ" шарафига Рональдо деб номлашди.\nКичик Рональдо 18 ёшли Робсон, 17 ёшли Рейнан, 15 ёшли Райан, 14 ёшли Рубенс, 13 ёшли Ривальдо, 12 ёшли Руану, 10 ёшли Рамон, 9 ёшли Ринкон, 7 ёшли Рикельме, 5 ёшли Рамирес, 3 ёшли Раи ва 2 ёшли Рафаэллардан иборат катта "жамоа"га қўшилди.\nЖуфтлик тўйдан олдин ўзаро келишиб олган: агар оилада ўғил туғилса, уларга отаси исм қўяди, қиз дунёга келса - онаси.\nИринейнинг дунёдаги энг яхши футболчиларнинг исми "Р" ҳарфидан бошланишига ишончи комил, шу боис унинг барча ўғилларига қўйилган исмлар шу ҳарфдан бошланган. У лоақал бир фарзандининг машҳур футболчи бўлиб етишишини орзу қилади. "Уларнинг барчаси яхши футболчилар, айниқса, Робсон ва Райан - улар бизнинг юлдузли ҳужумчиларимиз", - дейди ғурур билан Ириней. У дам олиш кунлари ўғиллари ва қишлоқнинг футбол жамоаси ўртасидаги ўйинга ҳакамлик қилади.\nОила бекасининг сўзларига кўра, уларнинг биргина тушлик қилиши учун одатда бир килограмм гуруч, бир килограмм дуккаклилар ва жуда катта қадоқли макарон маҳсулотлари кетади.\nЯнгиликлар » Жамият » Бразилиялик футбол фанати 13 ўғлига таниқли футболчилар исмларини берди\n08:44 Қирғизистонда 14 ёшли автомобиль ўғриси ушланди\n23:48 90 ёшли кампир рақсда ёшларни доғда қолдирди (Видео)


Россияда бир суткада 113 минг кишида коронавирус аниқланди — бу пандемия бошидан буён мутлақ рекорд - Daryo\n16:09, 29.01.2022 16935\nРоссияда охирги сутка давомида 113 122 кишида коронавирус тасдиқланди, деб хабар бермоқда COVID-19 га қарши кураш бўйича федерал тезкор штаб. Пандемия бошидан буён биринчи марта мамлакатда ушбу инфекция билан кунлик касалланишлар сони олти хонали рақамларни кўрсатмоқда.\nХабарга кўра, 28 январь куни 14 570 киши коронавирус билан касалхонага ётқизилган, 668 нафар бемор вафот этган. Энг кўп касалланиш ҳолатлари Москва (26 488 киши), Санкт-Петербург (14 939) ва Москва вилоятида (10 725) қайд этилган.\nОператив штаб маълумотларига кўра, Россияда сўнгги 24 соат ичида 30 010 киши касалликдан соғайган.\nПандемия бошидан бери штаб COVID-19 га чалиниш бўйича 11 615 779 та ҳолатни рўйхатга олган, жами 330 111 киши инфекция қурбони бўлган.\nУмуман олганда, Россияда коронавирус билан кунлик касалланишлар сони бир ҳафтадан буён тинимисиз рекорд ўрнатмоқда. 27 январь куни мамлакатда 98 040 кишида коронавирус аниқланганди.\nШунингдек, бир суткада инфекцияга чалинганлар сони 26 январь ҳолатига 88 816 кишини, 25 январь ҳолатига 74 692 кишини, 24 январь ҳолатига 65 109 кишини, 23 январь ҳолатига 63 205 кишини, 22 январь ҳолатига 57 212 кишини ташкил этган.\nРоссияда коронавируснинг янги тўлқини омикрон штамми тарқалиши фонида бошланди. Аввал «Роспотребнадзор» раҳбари Анна Попов вазият ёмонлашса, кунлик касалланишлар сони 100 минг кишидан ошиши мумкинлигидан огоҳлантирган эди.\nКремль мамлакатда локдаун жорий этиш учун ҳозирча ҳеч қандай сабаб кўрмаётганини билдирган. Президент матбуот котиби Дмитрий Песковнинг таъкидлашича, омикрон тарқалиши фонида, касалланганлар сонига эмас, балки касалхонага ётқизиш кўрсаткичларига эътибор қаратиш муҳимроқ. «Ҳозирча бу йўналишда ‘портлаш’ кузатилмаяпти», — дея қўшимча қилган у.\nЯпонияда пандемия бошланганидан бери илк бор суткалик касалланиш кўрсаткичи 50 мингдан ошди\nБайден АҚШда коронавирус сабаб бошқа локдаунлар бўлмаслигини ваъда қилди\nБорис Жонсон Англияда кўплаб коронавирус чекловлари, хусусан тиббий ниқоб тақиб юриш бекор бўлишини эълон қилди\n16:30, 05.05.2022 71181\n20:21, 22.04.2022 42784\n14:34 Бугун 208\n14:21 Бугун 342\n14:10 Бугун 1075\n14:05 Бугун 1431\n14:53, 18.05.2022 58175\n00:12, 19.05.2022 48402\n13:15, 19.05.2022 48105\n07:30, 19.05.2022 47150


Ўзбекистон Республикаси Президентининг 2019 йил 20 сентябрдаги ПҚ-4463-сон қарори 5 бандига мувофиқ давлат ва хўжалик бошқарувчи органлари, маҳаллий ижро ҳокимияти органлари ҳамда бошка ташкилот ва муассасаларнинг мутахассисларини уч йилда камида бир марта малакасини ошириш лозимлиги белгиланган.\nҚарорга асосан малака ошириш “Ўзархив” агентлиги ҳузуридаги Архив иши ва иш юритиш бўйича малака ошириш илмий-методик марказида амалга оширилади. Марказда “Архивлар фаолиятини ташкил этиш асослари”, “Иш юритиш ва ижро назорати”, “Кадрларга доир иш юритишни ташкил этиш”, “Ҳужжатларни тартибга келтириш” йўналишлари бўйича 40 соатлик ўқув курслари ташкил этилган.\nШунингдек, 2022 йилдан жисмоний ва юридик шахсларнинг мурожаатлари, электрон ҳужжат алмашинуви, норматив-ҳуқуқий ҳужжатлар лойиҳаларини ишлаб чиқиш, персонални бошқавриш каби янги йўналишларда ўқув курсларини дастурга киритиш режалаштирилмоқда.\nЎқув курсларда вазирлик, идора, қўмита, хўжалик бирлашмаларои ва уларнинг тасарруфидаги ташкилотларнинг девонхона, идоравий архив фаолияти, ижро интизоми, кадрлар ишига масъул ходимлар, иш юритувчи, котиб ходимлар малакасини оширилиши мўлжалланган.\nИнститутнинг Ходимлар бўлимида 2021 йил 9 декабргача Марказда малака ошириш истагини билдирган ходимларнинг 2022 йил 1 ярим йиллик режаси шакиллантирилмоқда.\nМарказда малака ошириш истагини билдирган ходимлар институтнинг ходимлар бўлимига мурожаат қилишларини сўраймиз.


АҚШ ва Россия Сурия осмонида ҳамкорликда синов ўтказди\nАҚШнинг F-22 Raptor қирувчи самолёти.\nАҚШ ва Россия Сурия осмонида тўқнашиб кетишнинг олдини олиш борасида қўшма синов ўтказди. 3 ноябрь куни хабар қилинишича, АҚШ ва Россия ҳарбий самолётлари бир-биридан 8 километр узоқликдаги масофада парвоз хавфсизлиги ва тўқнашиб кетишнинг олдини олиш бўйча янги протоколни синовдан ўтказган.\nАҚШ Россия президент Башар Ассадни қўллаётганига норозилик билдириб, Москванинг Суриядаги ҳарбий иштирокини танқид қилиб келмоқда. Шунга қарамай, АҚШ ва Россия ҳарбийлари октябрь ойида парвозлар хавфсизлигини таъминлаш бўйича протоколларни қабул қилиш ҳақида келишиб олган эди.\nПентагон синов 3 минут давом этганини билдирди. Россия эса бу тадбирни жамоатчиликка АҚШ билан ҳамкорликда ўтказилган ҳарбий машғулот сифатида тақдим қилди. Бироқ Вашингтон парвоздаги ўзаро ҳаракатларни мувофиқлаштириш тадбирини машғулот деб аташ нотўғри эканини ва бу фақат синов бўлганини таъкидламоқда.


Сайидов Маликжон Темировичнинг фалсафа доктори (PhD) диссертацияси ҳимояси ҳақида эълон > Chop qilish > OAK\nСайидов Маликжон Темировичнинг\nII. Тадқиқотнинг мақсади: сув омборларининг юқори бьефида ўзан жараёнларини ўрганиш ҳамда башоратлаш ва ҳисоблаш усулини такомиллаштиришдан иборат.\nсув омборида оқим сатҳи нишаблигини ҳисоблаш усули сув ҳаракатининг хусусиятини ҳисобга олиш асосида такомиллаштирилган;\nчўкинди заррачаларининг ҳаракат траекториясини ҳисоблаш усули ўзаннинг турли кесимини ҳисобга олиш асосида такомиллаштирилган;\nлойқаликни ҳисоблаш усули ўзаннинг ўртача чуқурлиги, эни ва ўзанда узунлик бўйича сув сатҳи нишаблигининг ўзгаришини ҳисобга олиш асосида такомиллаштирилган;\nсув омбори юқори бьефининг ўзан деформацияси бўйича кўмилишнинг сонли қиймати лойқаликни ҳисоблаш усули асосида аниқланган;\nўзан жараёнларни башоратлаш ва ҳисоблаш усули ўзанда узунлик бўйича чўкинди заррачаларининг ҳаракат траекторияси ва лойқаликнинг ўзгаришини ҳисобга олиш асосида такомиллаштирилган.\nТекисликдаги сув омборларининг юқори бьефида ўзан жараёнларини башоратлаш бўйича олинган тадқиқотлар натижалари асосида:\nўзандаги сув омборлари қуйилиш қисмида чўкиндиларининг оқим узунлиги бўйича ўзгаришини ҳисоблашнинг такомиллаштирилган усуллари Қишлоқ ва сув хўжалиги вазирлиги тасарруфига кирувчи Қуйи-Амударё ИТХБ, Амударё ҳавзаси сув хўжалиги бирлашмасига қарашли гидротехник иншоотларда жорий қилинган (Қишлоқ ва сув хўжалиги вазирлигининг 2017 йил 12 сентябрдаги 04/30-1118-сон маълумотномаси). Натижада сув омборларининг қуйилиш қисмидаги дарё ўзанидаги лойқа чўкиндиларнинг ўзан узунлиги бўйича тақсимланишини ҳисоблаш усулини такомиллаштириш орқали ўзаннинг кўмилишини аниқлаш имкони яратилган;\nсув омборининг қуйилиш қисмида дарё ўзани деформациясини баҳолашни ҳисоблашнинг такомиллаштирилган усули Қишлоқ ва сув хўжалиги вазирлиги тасарруфидаги “Хоразмсувлойиҳа”, “Қорамази-Қиличбой” ИТБга қарашли иншоотлар ва Туямўйин гидроузелида жорий қилинган (Қишлоқ ва сув хўжалиги вазирлигининг 2017 йил 12 сентябрдаги 04/30-1118-сон маълумотномаси). Илмий тадқиқот натижасида сув омборининг юқори бьефи ҳамда дарё қирғоғи бўйида жойлашган аҳоли манзиллари ва ер майдонларини сув тошқинларидан сақлашнинг олдини олиш имконини берган.


Аҳмедов: "Шомуродов" Реал "ёки" Барселона "да ўйнашга қодир" » Футбол янгиликлари 2021\nGoal24.uz » Ўзбекистон » Аҳмедов: "Шомуродов" Реал "ёки" Барселона "да ўйнашга қодир"\nАҳмедов: "Шомуродов" Реал "ёки" Барселона "да ўйнашга қодир"\nОдил ҳамюртидан хурсанд.\n"Анжи" нинг собиқ футболчиси Одил Аҳмедов Элдор Шомуродов яқинда "Рома" футболчисига айланиши ҳақидаги хабарга изоҳ берди. Хабарингиз бор, ўтган мавсумда "Ростов" нинг собиқ форварди "Женоа" да ўйнаган.\n“Мен Элдор учун жуда хурсандман, бу ажойиб янгилик. Умид қиламанки, у "Рома" да муваффақият қозонади ва у футболчи сифатида ўсишда давом этади. Ишонаманки, келажакда у "Реал" ёки "Барселона" да ўйнай олади. Бунинг учун Шомуродовда ҳамма нарса бор. Бу бутун Ўзбекистон учун катта қувонч, у мамлакатда футболни оммалаштиради ва барчага ажойиб ўрнак бўлади.\nЖозе Моурино бошчилигидаги Мхитариан - Шомуродов жамоасини кўриш жуда қизиқарли бўлади. Уларнинг Италия чемпионатида порлашларини тилайман. Асосийси жароҳат йўқ. Фақат омад ва муваффақият », - деди Одил.\n"Рома" Шомуродовни бир мавсумга ижарага олиши керак ва кейинги харидни амалга ошириши керак. Трансфер суммаси тахминан 15 миллион эврони ташкил қилади.\n«Сен қийшиқоёқни ким ҳам бунча кўп пулга сотиб оларди, деб кулганди». Шомуродов «Женоа»га ўтиши, Испаниядан таклиф тушгани ва Карпиннинг ҳ


Минбарда Олий кенгаш раиси ва унинг учун махсус жой ажратилганди. Ҳар доим мажлисга кириб келганда оёқда туриб қаршилаган миллатвакиллари бу сафар унга парво ҳам қилмадилар. Аввалига “мажлис бошлангани учун шундай бўлди”, деб ўзини овутмоқчи бўлди, кейин юраги орқага тортди. Мажлис залидаги совуқ руҳ унинг вужудини қисиб олгандек бўлди. Совуқда қолган одам каби этлари жунжикди. Вужудида алланарсалар “жимир-жимир” юра бошлади. Сўнгра кўксида бир қурт ўрмалаётганини ҳис қилди. Бу қурт кўксида эмас, юрагининг ичида экан… Оёқлари ҳам ўзига бўйсинмаётганди. Ўнг оёғи ўнг тарафга, чап оёғи чап тарафга тортаётганди.\nМинбарда ўзи учун ажратилган жойга қадар бўлган ўн қадам масофани босиб ўтиш унга бир неча чақиримдек туюлди. Жойига етиб борганда, стулни орқага тортиш учун қўли қовушмади. Ҳатто қўлларим ҳам менга бўйсунмаяпти. Наҳотки, бу миллатвакилларига қўшилиб қўлларим, вужудим менга исён қилса?! Йўқ, ҳали бундай исёнлар кўп бўлади. Бу исёнларни енгишим, енгишга ўрганишим керак, деб ўйлади.\nКаримов ўз хаёллари билан олишаркан, залда ўтирганларга қараш учун бош кўтаришга мажоли йўқ эди.\n-Мажлисни олиб бориш тартиби ҳақида қандай таклиф бор?\nБу Олий кенгаш раисининг товуши. Каримов кириб келаркан ҳатто у ҳам ўрнидан турмади. Наҳотки, кечаги воқеалардан бошқача хулоса чиқарган бўлса?! Йўқ, бу қўрқоқ, исён қиладиган жасорати йўқ. Бу каби инсонлар қул каби туғилиб, қул каби ўлиб кетадилар. Исён қилиш улар учун ўлим демакдир. Ўрнидан турмагани эса бефаросатлигидан. Унга ким ҳам “Ҳўкиз” деб лақаб қўйган бўлса, узукка кўз қўйгувчи, заргар экан. Аслида бу узук ҳам бўлолмайди. Қўлни ё қисади, ё катталиги учун бармоқдан тушиб қолади.\nКаримов фалсафий мушоҳадалар қилаяпман, дея бироз енгил тортгандек бўлди ва кўз қири билан аста залга қаради.\nАлижон Қўчқоров деган миллатвакили деҳқончасига катта-катта қадам ташлаб минбар томон келаётганди. Алижонни Каримов узоқ йиллардан бери танийди. Бир вақтлар Комфирқанинг мафкура бўлимида ишларди. Нимадир бўлди-ю уни ҳайдашди. У пайтларда бундайлар кўчада қолмасдилар. Ё улар учун бир лавозим очиларди ёки маошлар ҳақидаги ҳужжатдан бошқа қоғозга қўл қўйилмайдиган бир идорага раҳбар этиб тайинлашарди. Алижонни ҳам динга қарши иш олиб борадиган идорага раҳбар қилиб қўйишди. Замоннинг чархи айланиб, бугун у ҳам миллатвакили.\nСайлов арафасида рўйхатларни назардан ўтказганда бу эски коммунист, оғзидан чиққанини билади, ҳар қадамини ўйлаб босади, қаёққа бошласак, ўша ёққа юради, деб исми-шарифини чизиб ташламаганди. Мана энди исёнчилар сафида.\nАслида бунинг дарди бошқа. У парламент қўмиталаридан бирига бошлиқ бўлиши керак эди. Ҳатто суҳбатлардан ҳам ўтганди. Лекин таниқли олимлардан бири шу қўмита раислигини истаб қолди. Алижон эса ўринбосарликка тушди. Алами ана шунда. Мендан қасд олмоқчи…\n-Олий кенгаш мажлисини олиб бориш юзасидан бир қатор жиддий таклифларни илгари сурмоқчиман, – дея олдиндан ёзилган нутқини ўқиётганди Алижон.\nКеча кечқурун Алижоннинг нима ҳақда гапиришини унга айтишганди, нутқининг нусхасини ҳам кўрганди. Шу сабабданми ёки қулоқлари шанғиллаётгани учунми Алижоннинг овозини эшитмаётганди. Аммо унинг бугунга қадар мавжуд тартибларни бузиш ҳақида таклифлар киритаётганини биларди. Каримовни қизиқтираётган нарса бунга миллатвакилларининг қандай муносабатда бўлишлари.\nБир қисми, яъни исёнчилар уни қўллашлари аниқ. Аммо қолганлари-чи? Унинг ўзи бир-бир суҳбатдан ўтказган, сўнгра рўйхатга киритиб сайлаган ва “Менинг командамдан ер оласан” деган одамлари-чи? Улар нима дейдилар?\nКаримов залнинг олдинги қаторларида ўтирганларга назар ташлади. Уларнинг бирортаси ҳам унга қарамасди. Баъзиларининг юзида хавотир, айримлари эса мамнун, яна бир қисми бўлса оғзи очилиб қолганча ҳанг-манг бўлиб ўтирарди. Ҳар доим Каримовнинг кўзларига тикилиб ўтирадиган, “мен шу ердаман, нима хизматингиз бор?” дегандек киприк қоқмай қараб турадиганлар ҳам ундан юз ўгиришганди.\nБу синов дея ўйларди Каримов. Агар Алижоннинг таклифлари ўтса, демак, исён жиддий. Ўтмаса буларнинг қанотини синдириб ташлайман. Кўп нарсага Ички ишлар вазири Камолов ҳам айбдор. У илгари хавфсизлик қўмитасида ишларди. Баъзи миллатвакиллари унга қарши бўлдилар. Шундан кейин Ички ишлар вазири этиб тайинладим. Лекин топшириқларимни доим етим қилди. Бир куни “Миртемирнинг тилини кесиб келасан” дедим, аммо эртасига Миртемир бир мажлисда “Шунақа гап тарқалган, сизнинг бундай деганингизга ишонмайман”, деб сувнинг олдини олди. Кеча эса Алижонни мажлисга келмайдиган қилиб қўй, дегандим. Нима эмиш, отилган тош бошининг ёнидан ўтиб кетганмиш. Шу ҳам баҳона бўлдими? Агар шу мажлисдан омон чиқсам, онасини Учқўрғондан кўрсатаман!\nКаримов лаблари қовжираб қолганини ҳис қилди. Эснаган киши каби қўли билан оғзини ёпди-да тилини айлантириб, лабини ҳўллади. Аммо лаби қуриб кетаверди. Стол устидаги бардоқ эса бўш. Графиндан сув қуйиш учун қўлини кўтармоқчи бўлди-ю қўрқди: сув тўкилиб кетса-чи ёки графин бардоққа урилса-чи? Залда ўтирганлар Каримовнинг қўли қалтираяпти, деб ўйламайдиларми?\nКаримовнинг кўзи Алижонга тушди. У жойида ўтирарди. Раис эса унинг таклифини овозга қўймоқчи бўлди. Залда ғалағовур бошланди. Ҳозир исёнчиларнинг планига кўра Эркин Воҳидов сўзга чиқиши керак, деб ўйлади ва залдан Воҳидовни қидирди. У Каримовга қараб “Кўнглингиз хотиржам бўлсин, мен сўзга чиқмайман” деяётгандек бамайлихотир ўтирарди. Ундан кейин Аҳмадали Асқаров сўз олиши керак. Унинг қаерда ўтиришини ҳам Каримов яхши билади. Олдинги қаторлардан ўртада ўтиргани учун доим жойидан гапиради. Минбарга чиқиш учун ўн-ўн беш киши ўрнидан туриб унга йўл бериши керак. Шу боис жойидан гапиришни афзал кўрарди. Каримов ўша томонга қаради, лекин Асқаровни кўрмади. Демак, келмабди, деб ўйлади. Бу ҳам қўрқоқлик. Содиқлигингни кўрсатмоқчи бўлсанг, келиб ўтирмайсанми?\nАммо шу пайт Каримов нохосдан Асқаровни кўриб қолди. У биринчи қаторда ўтирарди. Демак, сўзга чиқмоқчи! Демак, кечаги ваъдаси ёлғон! Ҳа, бу одамга ишониб бўлмайди. Ўзининг қатъий бир фикри йўқ.\nКаримов энди ишга келган пайтлари эди, рус тилига қарши ҳаракатлар бошланди. Ўшанда Асқаровни телевидениега юборди, кечқурун у бир соат рус тилининг аҳамияти ҳақида гапирди. “Мен Намангандаги бир қишлоқдан чиққан бола эдим. Камбағалнинг боласи кийимга пул топса, бир бурда нонига етмасди, овқатига пул топса оёқяланг қоларди. Аммо рус тили туфайли мен одам бўлдим. Рус тили бўлмаганда олим бўлармидим?” дея гапираркан, кўзлари намланганди. Ўшанда Каримов унинг самимиятидан қувонганди. Аммо миллий ҳаракат кучайиб кетди. Каримов чиқиш йўли яна ҳаракатни бўғиш, байроқни қўлга олиш эканини англади, ташаббусни қўлига олди. Бошқа олимлар қатори Асқаровни ҳам яна телевидениега юборди.\nЎшанда у “Мен она тилимни унутиш даражасига келдим. Рус тили менинг на қорнимни, на тафаккуримни тўйдирди. Она тилимни унутсам, бобо меросдан маҳрум қоламан. Бу эса тафаккур очлиги! Бу эса манқуртлик!” дея яна нам киприкларини силаганида Каримов унинг маҳоратига қойил қолган эди. Агар бу одам санъаткорликни танлаганда, энг машҳур артист бўларди, деб ўйлади.\nЗалда ғалағовур авжга чиқди. Шу пайт Миртемир ўрнидан туриб, минбар томон кела бошлади. Демак, Асқаров сўзга чиқмади.\nҲа, у ўзининг сўзга чиқмаганини кўрсатиш учун биринчи қаторга ўтирган. Аммо бу келаётган жўжахўрознинг нима дейиши номаълум, деб ўйлади Каримов. Эркин Воҳидов билан Асқаровнинг сўзга чиқмагани катта ғалаба. Қолганлар гапирса гапираверсин. Бир ҳамла билан янчиб ташлайман!\nМиртемир залдагиларга қараб эмас, унга қараб гапирарди. Бу болани илк бор қаерда кўрган эдим? Ҳа, ҳа, сайловлардан олдин Каттақўрғонга борганимда кўрганман. У нохосдан сўзга чиқиб залдагиларнинг олқишини олди. Ўшанда шоирона гаплар гапириб, ҳамманинг диққатини ўзига тортганди. Кейин Олий Кенгаш биносида кўришдик. Йигитларимиз бошқа ўлкаларда хизмат қилиши масаласини раёсатда муҳокама этаётгандик. Шарт-шурт гапириб, бутун режаларимизни бузиб юборди. Мажлисдан кейин олиб қолиб гаплашдим\n“-Ука, бу миллатвакиллик узоққа чўзилмайди. Сен биз билан бирга қолмоқчи бўлсанг, Олий кенгашда бўлаётган воқеалардан мени хабардор қилиб турасан, яъни менинг командамга кирасан.\n-Майлику-я, лекин мен ҳали ёшман, яна қанча Каримовлар билан ишлашим мумкин. Сотқинлик қилиб узоқ яшаш мумкин эмас-да.\n-Сиз сотқинлик билан давлатга хизмат қилишнинг фарқини ҳали билиб олмабсиз. Бошингизни деворларга урасиз ҳали… Каримов эса бу жойда узоқ, жуда узоқ туради, билдингизми?”\nШу суҳбатдан кейин кўп ўтмай Миртемирнинг номзодини журналистлар уюшмаси раислигига кўрсатишганини айтишди. Ўшанда Олий кенгашдан кетса яхши бўларди, дея ўйладим, аммо энг тўполончи халқ – қаламкашлар. Арининг уяси бузилса тузатиш мумкин, лекин қаламкашлар ғавғо бошласа, қийин бўлади, дея бошқа номзодни сайлатиб юбордим.\nУндан кейин янги очиладиган газета муҳаррирлигига номзоди кўрсатилди. Бўпти, ё тарбиялайман ё қуваман, деб рози бўлдим. Лекин охирги кун раёсат мажлисида ўз номзодини олиб, мен истамаган одамнинг номзоди ўтиб кетишига сабабчи бўлди. Унинг қаламкашлар йиғилишидаги гапларини кечиргандим. Ҳатто раёсатдаги бу ҳунарига ҳам қўл силтадим. Кейин ҳам бошимга кўп ишлар очди. Ҳаммасини кечириш мумкину Олий кенгашда мактубларни ўқирканман нохосдан оғзимдан чиқиб кетган гапни халққа етказганини кечириш мумкин эмас. Буларнинг кўпчилигини сотиб олдим, баъзиларини қўрқитдим. Қармоққа илинмаганлари бошқаларини ҳам бузаяпти.\nНазаримда энг катта хато сайловдан кейин булар олти ой меҳмонхонада бирга қолишгани бўлди. Дарҳол пойтахтнинг ҳар еридан уй топиб, бўлиб юбориш керак эди. Аммо меҳмонхонада бирлашдилар. Миртемирнинг Тўлқин деган ҳамшаҳари бор. Жуда ҳам маҳмадона, биринчи мажлисда юзинг демай, кўзинг демай гапирганди. Меҳмонхонага каратэчи болаларни юбориб, урдиргандим иш берди, ақли жойига тушди. Ҳатто бугунги мажлисда тарқатилган ўн саҳифали баёнотни Миртемир тайёрлаганини у хабар қилди. Кеча уни чақириб гаплашиш керак экан. Бугун Миртемирга қарши уни байроқ қилардим. Ўзидан билиб ҳимояга чиқмайди.\nКаримов бир зум хаёлларидан айрилиб, яна залга қаради. Кўзлари олма тераётган кишининг кўзларидек, қаторлар орасида “югуриб” кетди. Тўлқинни топди. У ҳамшаҳарининг гапларига бошини силтаганча норозилигини кўрсатаётганди. Каримов унга узоқ термулди, лекин у қарамади. Агар қараганда “Чиқ, жавобини бер!” ишорасини ташламоқчи эди.\nМиртемир эса ҳамон уни сўроққа тутаётганди гўё.\nШу пайт Каримовнинг хаёлидан бундан бир неча лаҳза олдин қабул қилинган қарор ўтди. Нега қаршилик қилмадим, деб ўйлади. Ҳозир бутун мамлакат бу тамошани кўрмоқда. Шарманда бўлдим! Жонли кўрсатув ҳақидаги қарорга нима бўлганда ҳам рухсат бермаслигим керак эди. Матбуотни қўлдан чиқарган раҳбар-ўлган раҳбардир, нега бунга изн бердим?\nНаҳотки, жиловни қўйиб юбордим. Йўқ, қўйиб юбориш мумкин эмас. Халқнинг подадан фарқи йўқ. Таёқ билан бошига уриб, йўлини кўрсатиб турмасанг, ҳатто озуқасини топиб ея олмайди. Дарвоқе, озуқами, овқатми? Озуқа деб гапиришимни ҳам мазах қилишибди-я, мана булар. Нима эмиш, миллат овқат ермиш, ҳайвонлар эса озуқа.\nҲа, энди битта-иккита сўзда хато қилсак ҳам, ота гўри қозихонами? Ичимда гапирсам ҳамма сўзларни тўғри айтаман, аммо минбарга чиққанда қийналиб қоламан. Одам қайси тилда фикрлашга ўрганса, бир умр шу йўлда қоларкан. Нима қилай, бошқа тилда фикрлаб, бошқа тилда гапираман. Бир сўз билан айтганда, ўз сўзимни таржима қиламан. Бу осон иш эмас. Мана бу тирранчалар эса битта тилдан бошқасини билишмайди.\nМиртемир бошқа миллатвакилларини ҳам жовдираб қараб ўтирмасдан минбарга чиқишга даъват этди. Залда турган микрофонларнинг ёнида навбат бошланди. Шу пайт ҳокимлардан бири югуриб минбарга чиқди.\nҲа, бу Нусратов эди. У Мирсаидовнинг сояси. Қаерга борса ёнида. “Жияним” деб таништиради. Уни сиёсатга тортган ҳам Мирсаидов. Миллатвакили рўйхатига ҳам у киритди. Ҳозир минбарга чиқартирган ҳам у. Нусратов Каримовнинг икки фармони Асосий қонунга зид эканлигини айтиб, бундай ҳолда Президент истеъфо беради, деди. Унинг рус тилида гапиргани бироз фойда бўлди, кўпчилик нима деганини тушунмай қолди. Лекин унда айб йўқ. У Шукруллонинг буйруғини бажараётгани учун бу гаплар тилидан чиқмоқда, дилидан эмас, дея ўйлади Каримов. Эртага уни яхшилаб алдасам ёки қўрқитсам менинг тўтиқушимга айланади.\nНусратов унинг диктаторга айлангани ҳақида гапира бошлади. Буни олдин ҳам эшитган эди. Биринчи сессияда Шовруқ шу ҳақда гапирганди. Кейин Тойиба ҳам гапирди. Бу энди уларнинг гапларини русчага ўгириб айтмоқда. Йўқ, буни Шукрулло айтмоқда. Чунки Шукрулло “Шундай қилсак, ана улар яна бизни диктатор дейишади” деб Каримовнинг ўзига ҳам айтганди.\nАна улар… Негадир Каримов бирдан “ўлим учбурчаги” ҳақида ўйлади. Ўладиган одамнинг юзида учбурчак пайдо бўлади. Худди пирамида каби. Теппа нуқтаси қошларнинг ўртасида, бу жойни “учинчи кўз” ҳам дейишади ва пастки чизиқ бурун тугайдиган жойдан ўтади. Олимлар буни энг муҳим томирлар тўпланган жой дейдилар. Боксчиларга шу жойга уриш мумкин эмас. Уста жиноятчилар эса “ўлим учбурчаги”га бир мушт уриб, кимнингдир ҳаётини битирадилар. Каримов шу дамда Шовруқни бир мушт ургиси келди. Кейин Тойибани. Кейин Миртемирни… Нусратовдан эса хафа бўлмади. Уни Шукрулло деб қаради.\nНусратов минбардан тушиб, жойига “чўкаркан”, унга яқинроқ жойда бўлган Исо Холис ўрнидан турди. Наҳотки бу кеча оқшомги илтимосимни қабул қилмади, деб ўйлади Каримов. Яна ўжарлигининг қули бўлдими? Умуман, бу олифта билан одамга ўхшаб гапиришнинг ҳожати бормиди? Қара-я, ҳатто мажлисга тиррайган оқ шим, ёқаси вайрон оқ кўйлак кийиб келибди. Шундай қилсам ҳаммадан ажралиб тураман, деганда. Кўпчилик уни “Ғарб хастаси” дейди. Гапиришида ҳам ғарбга тақлид бор, кийиниши, юриш-туришида ҳам ғарбоналик сезилиб туради. Бундайлар жуда тез ўзгарувчан бўлади. Бугун Ғарбнинг ортидан кетса, эртага унга қарши чиқиши аниқ. Бир кун келиб сўфи ё мулла бўлса ҳам ажабланиш керак эмас.\n-Ҳайрат. Бир пайтлар ўз бошлиқларини қарсаклар билан олқишлайдиган коммунистлар бугун жим ўтиришибди. Аксинча улар ўз бошлиқларига қарши исён қилганларни олқишламоқдалар. Бу ерда катта ўйин бормоқда. Унинг номи “Пойтахт ўйинидир”. Шу пайтга қадар бўлган ўйинлар ўтмаганидек, бу ўйин ҳам ўтмайди…,-деб уни ҳимоя қила бошлади Исо Холис.\nОтангга балли, дея қичқириб юбормоқчи бўлди Каримов. Йигит экансан-ку, йигит. Боя кўнглимдан ўтганларини ўқиб ўтирган экансан! Кеча кечқурун мадад истаганларим, ана у ҳезалаклардан бир нарса чиқмади. Сен эса ўғил бола экансан.\nКаримов бу хаёллар билан бўлиб, Исо Холис нутқининг давомини эшитмади. Лекин давомида ҳам шу оҳанг бузилмади. Ҳар ҳолда уни ҳимоя қилмоқда. Шуниси етарли. Қолгани нима деса ҳам уни қизиқтирмасди. Чунки у бомбани портлатганди. Яраланган одамларга ҳатто “кечирасиз” деса ҳам фойдаси йўқ.\nШу боис Каримов ўз фикрлари оғушида сузмоқни афзал кўрди.\nБу йигитни бир умр ўйнатсам бўлади. Қаёққа тортсам ўша томонга кетар экан. Ёки у билан иттифоқ тузсамми? Нима бўлганда ҳам уни қўлдан чиқариб юбормаслигим керак. Тўғри, минбарга чиқса, саккиз кишини йиғлатадиган қилиб, қоғозсиз гапиролмайди, аммо фикрларини лўнда-лўнда ҳолда ёзиб олади ва тош отгандек отади. Унинг ҳам орқасидан юрганлар бор, унга эргашганлар бор. Шу боис уни қармоқда тутишим керак. Бундай одамни ҳар мақомга йўрғалатиш мумкин.\nИсо Холис жойига ўтирганда Каримов унга миннатдорчилик билдирмоқ учун кўзларини тикди, лекин унинг ёнидаги бўш ўриндиққа Миртемир келиб ўтирди. Улар тортиша бошладилар. Миртемирнинг авзойи бузуқ эди. Исо Холис эса унга нималарнидир тушунтирмоқчи бўларди.\nЎнг қанотдаги микрофон ёнида Мурод Тўраев пайдо бўлди. Каримов Исо Холис билан Миртемирнинг тортишмаси нима билан тугашини билишга қизиқса-да, хаёллари Мурод томонга қочди.\nБу нима дер экан? Рост гапирадими, ёлғонми, барибир бунинг гапига кўпчилик ишонади, деб ўйлай бошлади. Чунки у билан бир вилоятда ишлаганмиз. Аслида у мен пойтахтга келганимдан кейин ўртага чиқди. Лекин мана бу оломон буни тушунармиди? Мурод сайловдан кейин Муборак шаҳар ижроия қўмитаси раиси бўлди. Дарров коммунистик партия фаолиятини таъқиқлади. Прокуратура, миршабхонага ўз одамларини суқди. Ҳатто хусусий телевидение ҳам очиб олди. Бунга қараб турадиган аҳмоқ йўқ эди. Мана энди ҳаммасидан ажралиб қолгани учун аламзада. Мурод Тўраевнинг “Туманимиздан руслар кетиб қолаяпти” дегани Каримовнинг кулгусини қистади. Шу боис мийиғида кулиб, бошини қимирлатиб қўйди-да, унинг сўзларини тинглай бошлади.\n-Олиб борилаётган нотўғри сиёсат байналминал дўстлигимизга путур етказмоқда. Мен бу масалани ҳурматли президентимизга етказдим, аммо натижа чиқмади. Аксинча таъқиб давом этди. Бундан бир неча кун олдин менга нисбатан суиқасд уюштирилди. Тасодиф туфайли тирик қолдим. Деразамдан ичкарига ўқ отганларни ушлаб бердим, лекин уларни қўйиб юборишди…\nКаримов мажлис залининг биринчи қаторида ўтирган Ички Ишлар вазирига “Латта, бирор ишни уддалай олмадинг. Албатта орқасидан ғавғоси чиқади” деган сўзларни нафратли нигоҳларига жойлаб, тикилиб қаради. Вазир гарчи Каримовнинг қараётганини сезса-да, Мурод Тўраев янги бир гап айтаётгани каби унинг сўзларини дафтарига ёзиб олаётган эди.\nУнга қайта-қайта тайинлагандим, деб ўйлади Каримов. Бу ишни устаси фарангларга топшир, улар тоза иш қиладилар, истаганларини бер, дегандим. Аммо юборган одамлари деразадан бўш уйга ўқ отишибди, бу ҳам етмагандек қўлга тушишибди. Наҳотки, катта бир давлатда буюрган ишингни ҳиди чиқмайдиган қилиб бажарадиганлар топилмаса? Ёки бу халқ халқ бўлолмайдию, мен эса давлат қуролмайманми? Ҳозир истеъфо бериб чиқиб кетсам нима бўлар экан? Дарров ўрнимга Шукруллони сайлашади. Сайлашсин. Четда туриб, шарманда бўлганини томоша қиламан. Йўқ, четда туришга қўймайди бу. Ҳамма нарсани менинг бўйнимга ағдариб, қамоқда чиритади.\nНима деяпман ўзи? Бу лавозимни эгаллагунча оз курашдим-ми? Бу менинг она сути каби ўз ҳаққим, уни ҳеч кимга бермайман! Қолаверса буларнинг орасида мен каби тушунадиган, мен каби иш юритадигани йўқ! Бир тўда калтафаҳмлар тўпланган. Булар минбарга чиқиб лақиллашни биладилар. Исмим ҳам, жисмим ҳам, ақлим ҳам, тафаккурим ҳам бу лавозимга лойиқ! Шу сайловни ўтказиб олсам, тамом! Булар учун сичқоннинг ини минг танга бўлади. Қочадиган жой тополмай қоладилар. Ҳаммасининг ақлини жойига киритиб қўяман. Аслида сайлов ўтказмасдан ҳам бу ишни қилишим мумкин эди. Лекин халқнинг жиловини қўйиб юборишган. Жиловни бирданига қайтариб олиб бўлмайди. Бу ишни аста-секин қилиш керак. Аста секинлик билан ҳар қандай отнинг ҳам оташини сўндирадилар. Мана бу маҳмаданаларни эса ўлдирсанг осон қутилишади. Уларни бир умр ғурбатга шерик қилиш керак. Булар нонни “мамма” деб юришибди. Қовунни эса тарвуз дейишади. Ҳали менинг совунимда кир ювишмади. Шу боис пайтавалари сасиб кетгандек, гапирган гапларидан ҳам кишининг кўнгли айнийди. Нима бўлганда ҳам ҳозирча чидамоқ керак!\nДунёдаги йирик мамлакатлар билан келишмасдан иш қилиб бўлмайди. Акс ҳолда улар мана буларга ўхшаб, тош отиб ўтирмайдилар. Дарров йўқотиб қўяқоладилар. Шу боис уларнинг ҳам раъйига қарашим керак. Сиёсат катта ўйин. Яхшилаб ўйнасанг ҳар қандай рақибни мот қиласан. Уларга демократик сайлов қандай ўтказилишини кўрсатиб қўйишим лозим. Мана шу мажлисдан ўтиб олсам, бирорта рақиб ҳам топаман. Халқ менсимайдиган кишилардан бирини номзод қилиб кўрсатиб, сайловга киритаман. Муқобил сайлов қандай ўтказилишини кўрсатиб қўяман. Исо Холисни танласам ёмон бўлмайди. Лекин бутун мухолифат унинг атрофида бирлашса, тарозининг мувозанати бузилиши мумкин. Йўқ, унга қадар мухолифатни парчалаб ташлашим керак. Даркор бўлса бир қисмини қанотларим остига оламан, бошқа бир қисмини калтаклатаман, яна бир қисмини эса болга ботираман.\n« Требование Мулоқот׃ Зеҳният жумбоқлари (3) »


Tонналаб кокаин ташувчи “йиртқич” қўлга олинди | Qalampir.uz\nTонналаб кокаин ташувчи “йиртқич” қўлга олинди\nОлам\t30 Ноябрь 2019 10:29 5733\nИспания расмийлари Галисия вилоятида уч тоннага яқин кокаинни ташувчи сув ости кемасини қўлга олди. “The Drive” маълумотларига кўра, "йиртқич" деб аталаётган бу каби кемадан одатда гиёҳванд сотувчилар ўз молларини ташишда фойдаланади.\nTаъкидланишича, аксарият ҳолларда бу каби сув ости кемалари анча кичик ўлчамда бўлади. Бироқ, Испания сувларида топилган бу сув ости кемаси эса одатдагиларидан деярли икки баравар катта. Tахминий ҳисоб-китобларга кўра, унинг узунлиги 20 метр, кенглиги эса деярли 2,2 метрга етади.\nСув ости кемаси қаерда ясалгани номаълум, аммо гиёҳванд моддалар савдосини ўрганувчи мутахассис ХИ Суттоннинг сўзларига кўра, унинг дизайни Колумбия ҳукумати томонидан шу йил бошида Tинч океанида ушланган, тахминан 1,7 тонна юк ташувчи сув ости кемасига ўхшайди. Mутахассиснинг таъкидлашича, барча сув ости кемаси яратувчилари ўз услубига эга.\n“The Drive” маълумотларига кўра, гиёҳванд моддалар сотувчилари ўз кемаларини юқори даражада техник жиҳозлашган. Шундай қилиб, келажакда жиноятчилар бундай сув ости кемаларини гиёҳванд моддалар контрабандаси учун кўпроқ ишлата бошлашлари башорат қилинмоқда.\n30 Июнь 12:35 70174\n29 Июнь 11:10 61790\n01 Июль 18:05 51023\n01 Июль 11:52 45273\n29 Июнь 19:58 43370


Равшан Эрматов: Нега энди футболда коррупцияга йўл қўйиб бериш керак? - Darakchi\nРавшан Эрматов: Нега энди футболда коррупцияга йўл қўйиб бериш керак?\nСПОРТ 29.06.2019, 12:00\nАйни дақиқаларда Ўзбекистон футбол ассоциацияси мажлислар залида матбуот анжумани бўлиб ўтмоқда. Унда ЎФА вице-президенти вазифасини бажарувчи Равшан Эрматов, ЎФА вице-президенти Шоакром Исроилов ҳамда ЎФА Бош котиби Аваз Мақсумовлар иштирок этишяпти.\nАнжуман аввалида Равшан Эрматов ўз фикрлари билан ўртоқлашди.\n- Шу кунгача менга интервью бериш борасида жуда кўплаб таклифлар тушди. Аммо, кимгадир интервью бериб, бошқаларнинг мурожаатига эътиборсиз қараш адолатдан бўлмасди. Шунинг учун бугун матбуот анжуманида барчани қизиқтирган саволларга атрофлича жавоб беришга қарор қилдик.\nИлк бор ЎФА вице-президенти сифатида таништирилган пайтимда ҳам айтгандим, менга кабинетда ўтириб раҳбарлик қилишдан кўра майдонга чиқиб ҳакамлик қилиш, ўйинни бошқариш осонроқ. Лекин, бугунги футболимиздаги оғриқли ҳолатни кўриб томошабин сифатида қараб туролмасдим.\nБиз аввало футболимизга шаффофликни олиб киришга ҳаракат қиламиз. Шу мақсадда ички чемпионатларимизда коррупцияга барҳам бериш, келишилган ўйинларда иштирок этган футболчи ва мураббийлар, клублар раҳбарларига нисбатан қаттиқ курашамиз. Бугун юртбошимиз жамиятда адолатни қарор топтириш йўлида астойдил интилаётган экан, нега энди футболда коррупцияга йўл қўйиб бериш керак? Бунга ҳеч кимнинг ҳаққи йўқ!


“Daimler AG” Ўзбекистонда қўшма корхона очмоқчи\n28 январ 2021, Тошкент вақти: 07:31\n“Daimler AG” ширкати Ўзбекистон ҳукумати билан келишувга эришиш учун Тошкент расмийларига миллионлаб пора берганини тан олган.\nГерманиянинг “Daimler AG” ширкати Mercedes-Benz русумидаги йўловчи автобусларини Ўзбекистонда ишлаб чиқариш бўйича “Ўзавтосаноат” билан музокара олиб бормоқда.\nГерманиянинг “Daimler AG” ширкати вакили Ўзбекистоннинг “Ўзавтосаноат” ширкати билан Mercedes-Benz русумидаги йўловчи автобуслар ишлаб чиқарадиган қўшма корхона тузиш борасида сўзлашувлар олиб борилаётганини тасдиқлади.\nОзодлик мухбири билан суҳбатда ширкат матбуот вакили Утевест фон Веллберг Ўзбекистон Mercedes-Benz автобусларининг ишончли харидорига айлангани сабаб шундай қўшма корхонага зарурат туғилганини айтади.\n-Ўзбекистон Mercedes-Benz автобусларини сотиб оладиган йирик давлатлардан бири ҳисобланади ва бу мамлакат шундай автобусларнинг катта паркига эга.\nШундан келиб чиқиб, автобусларни мамлакатни ўзида ишлаб чиқишга зарурат бор деб ўйлаяпмиз, деди Утевест фон Веллберг.\n“Daimler AG” ширкати 1994 йилдан бери шу кунгача Тошкентга мингга яқин автобус, шунингдек Mercedes-Benz Conecto Low Floor автобуслари учун зарур эҳтиёт қисмлари ва машиналарга техник хизмат кўрсатиш учун махсус техник жиҳозларни етказиб келади.\n"Тошшаҳартрансхизмат" ширкатига кўра, Ўзбекистон пойтахтида мингта Mercedes-Benz автобуслари кунига бир ярим миллион йўловчига хизмат кўрсатмоқда.\n“Daimler AG” ширкати вакили қўшма корхона қандай шартлар асосида ва қачон ташкил қилинишини очиқламади.\n- Ҳозир бу музокаралар босқичида. Ўзбек томони билан музокаралар ҳали ҳам давом этмоқда. Келишув тафсилотларини ҳозирча айтолмайман¸ деди Утевест фон Веллберг.\nХабарларга кўра, қўшма корхона Тошкентдаги “Чкалов” номли самолётсозлик заводи негизида бўлади.\n“Ўзавтосаноат” ширкати 2010 йил 7 май куни Германиянинг "Daimler AG" автоконцерни билан завод негизида автобус ишлаб чиқарувчи қўшма корхона ташкил этиш тўғрисидаги ўзаро англашинув меморандуми имзолаган эди.\nЎзбекистон ва Марказий Осиё давлатлари учун сайёҳлик, шаҳарлараро, шаҳар ичкарисида ҳаракатланувчи автобуслар ҳамда мини автобуслар ишлаб чиқариши режаланган қўшма корхона таъсис фондининг 8 миллион АҚШ доллари экани ва мазкур корхонада йилига 600 та автобус ишлаб чиқарилиши кўзда тутилаётгани билдирилган.\nЕнгил автомобиллар ва юк машиналари ишлаб чиқарадиган Германиядаги "Daimler AG" ширкати икки йил аввал АҚШнинг порахўрликка қарши қонунини бузганлиги билан боғлиқ жанжал марказида қолган эди.\nНемис ширкати 1998-2008 йиллар давомида камида 22 давлатда расмийларга ўнлаб миллион доллар миқдорида пора берганликда айбланган ва пора берилган давлатлар орасида Ўзбекистон ҳам борлиги айтилган.\nЛекин “Daimler AG” вакили бу юзадан изоҳ бермади.\nШиркат музокара олиб бораётган “Ўзавтосаноат” аввалроқ “MAN Truck & Bus” билан ҳамкорликда Самарқандда “JV MAN Auto” қўшма корхонасига асос солган ва МАН юк машиналарини ишлаб чиқара бошлаган эди.\nЗавод Самарқанддаги “Самавто” заводи аввалроқ касодга учраган СамКочАвто ўзбек-турк қўшма корхонаси ўрнида очилган эди.\n1999 йилда очилган СамКочАвто кичикроқ сиғимли “UzOtoyol” автобусларини ишлаб чиқарган¸ кейинчалик бу заводда япониялик сармоядорлар иштирокида Isuzu русумидаги мини автобуслар йиғилган.\nБундан ҳам олдин, 1993 йилда Хоразмда Mersedes-Benz юк машиналари ишлаб чиқариш бўйича ташкил этилган Ўзбекистон-Германия қўшма корхонаси фаолияти ҳам узоққа бормай, касодга учраган эди.


21 октябр 2020, Тошкент вақти: 04:47\nФарғона шаҳридаги “Фарғонаазот” корхонасининг ишчилари сентябрь ойидан буён тўлиқ маош олишолмаган.\nБу ҳақда Озодликка хабар қилган бир гуруҳ ишчиларнинг ёзишича, корхона маъмурияти ҳар икки-уч ойда 10-15 фоиз маош билан ишчиларни алдаб келмоқда:\n“Бизнинг заводда меҳнат кодексида кўрсатилган қонунлар бузилмоқда. Ишчиларнинг завод маъмурияти билан тузган шартномасига кўра, ойликлар ўз вақтида тўлаб борилиши керак. Лекин, биз сентябрь ойидан буён маошни тўлиқ олганимиз йўқ. Декабрь ойида йиғилган маошларнинг 10 фоизини беришди, холос. Қолгани шундай турибди. Завод маъмуриятига мурожаат қилавериб чарчадик. Пул йўқ, ёқмаса бошқа жойдан иш топ, деб айтяпти. Ҳозирги замонда яна қаердан иш топиш мумкин деб, чидаб турибмиз”, деб ёзади ишчилар.\n“Фарғонаазот” корхонасида ишлайдиган ишчилардан бири билан Озодлик боғланди. Унинг айтишича, тирикчилик кундан-кун қийин бўлиб кетяпти:\n“Баъзиларимизнинг май ойи маошлари ҳам турибди. Яхшиям қарзга озиқ-овқат бериб турадиган таниш дўкончилар бор. Декабрь ойида умумий йиғилган маошларимизнинг озгинасини берди. Қарзларни тўлаб, яна қарзга ўтиряпмиз. Ҳеч кимдан садо чиқмайди, ҳамма бир гап десам ишдан ҳайдаб юборади деб, қўрқиб юрибди”, дейди ишчилардан бири.\nФарғона шаҳридаги фаоллардан бири Исмоилжон Маллабоев ҳам “Фарғонаазот”да ишлайдиган танишларининг гапига таянган ҳолда, уларнинг қарийб беш ойдан буён маошсиз ишлаётганини айтади:\n- “Фарғонаазот”даги танишимнинг айтишича одамларнинг ноласи осмонга учяпти. Август ойлигини олишган экан охирги марта. Мана бешинчи ойки маошларини тўлиқ олишолмаган экан. Завод одамлар норозилик қилмасин деб унча бунча картошка ва сабзавот бериб одамларни алдаб турибди экан”, дейди Исмоил Маллабоев.\n“Фарғонаазот” корхонасининг ўзини таништирмаган мулозими Озодлик билан суҳбатда саволларга жавоб беришдан бош тортди:\n“Белгиланган тартибда бизга радионгиз номидан хат ёзиб, мурожаат қилинг”, деди мулозим.\nОзодлик манбаларининг хабар беришича, Фарғонадаги бошқа саноат корхоналарида ҳам маошларнинг бир неча ойларга кечиктириб берилиши кузатилмоқда.\nФарғона нефтни қайта ишлаш заводида ҳам ўтган йилнинг ноябрь ойи маоши энди пластик карточкаларга ўтказиб берилаётгани айтилади.\nОзодликка сиздирилган Ўзбекистон Марказий банки раиси ўринбосарининг Бош вазир Шавкат Мирзиёевга йўллаган ҳисоботидамамлакат иқтисодида вужудга келган нақд пул тақчиллиги боис банкларнинг ойлик ва бошқа ижтимоий тўловларни вақтида бериш учун нақд пул қолмагани тўғрисида огоҳлантирилган эди.


Эслатиб ўтамиз, Марказлар Президентнинг 2.07.2018 йилдаги ПҚ–3824-сон қарорига мувофиқ ташкил этилган, уларнинг асосий мақсади – фермер хўжаликларида ҳисоб-китоб тизимини ва банк хизматлари кўрсатилишини тубдан такомиллаштириш. Ҳар бир Марказ штати 3 бирликдан иборат: директор, солиқ ва статистика ҳисоботлари бўйича маслаҳатчи ҳамда молиявий ҳужжатларни юритувчи бухгалтер. Битта бухгалтер 20 та фермер хўжалигига бириктирилади.\nЮқорида кўрсатилган ҳужжат билан Марказлар томонидан фермер хўжаликларига консалтинг хизматлари кўрсатиш тартибини тасдиқлаш вазифаси ҳам топширилган эди. Қабул қилинган ҳужжатда бундай хизматларга қуйидагилар киритилган:\n● бухгалтерия ҳисоби ва ҳисоботи юритилишини таъминлаш;\n● ходимларнинг иш ҳақи ва мажбурий ажратмаларни ҳисоблаш;\n● асосий воситалар, товар-моддий бойликлар, қишлоқ хўжалиги мавсуми якунлари бўйича дебиторлик ва кредиторлик қарзларини хатловдан ўтказиш;\n● солиқлар ва бошқа мажбурий тўловлар бўйича солиқ органлари билан бирга солиштириш далолатномаларини тузиш ва уларнинг ўз вақтида тўланишини ташкил этиш;\n● солиқ, молиявий ва статистика ҳисоботларини тузиш ҳамда уларни тегишли органларга тақдим қилиш;\n● даромадлар ва харажатларни таҳлил қилиш, келгуси йил учун бизнес-режа тузишда амалий ёрдам кўрсатиш.\n● туман фермер, деҳқон хўжаликлари ва томорқа ер эгалари кенгашлари (бундан кейин – Кенгашлар) аъзоси ҳисобланадиган, давлат эҳтиёжлари учун пахта хом ашёси ва ғалла етиштирувчи фермер хўжаликларига;\n● туман Кенгашларининг таклифига кўра молиявий ресурслари чекланган ва бухгалтерия ҳисобига эга бўлмаган, аъзолик бадалларини ўз вақтида тўлайдиган, ер ва сув ресурсларидан самарали фойдаланувчи, қишлоқ хўжалиги маҳсулотларининг бошқа турларини етиштирувчи фермер хўжаликларига. Хизматлар кўрсатиш шартномага мувофиқ амалга оширилади.\nБепул хизмат кўрсатилганда Марказ ва фермер хўжалиги ўртасида ҳар ойда тасдиқланган шакл бўйича кўрсатилган хизматлар тўғрисида далолатнома тузилиб, ҳисобот ойидан кейинги ойнинг 10-кунидан кечиктирмай тегишли туман Кенгашларига тақдим қилинади.\nҲужжат Қонун ҳужжатлари маълумотлари миллий базасида эълон қилинган ва 15.02.2019 йилдан кучга кирди.


НАТОнинг Норвегиядаги кенг кўламли машғулотлари “ҳамкорларнинг” Рус шимоли мустаҳкамлигини текшириш, РФ ҚК Украинадаги ҳарбий ҳаракатлардан чалғитиш, Россия соҳили денгиз қамали элементларини ўрганиш нияти борлигини англатади, яън\nНАТОнинг Норвегиядаги кенг кўламли машғулотлари “ҳамкорларнинг” Рус шимоли мустаҳкамлигини текшириш, РФ ҚК Украинадаги ҳарбий ҳаракатлардан чалғитиш, Россия соҳили денгиз қамали элементларини ўрганиш нияти борлигини англатади, яъни Учинчи жаҳон уруши бошланишини келтириб чиқариш.НАТОнинг пиёда, ҳарбий-денгиз ва ҳарбий-ҳаво кучларининг 27 та мамлакатдан 30 мингга яқин ҳарбийлар, 200 дан зиёд самолёт ва 50 та жанговар кемалар иштирокидаги “Cold Response 2022” машғулотлари 14 март куни Норвегия ва Норвегия денгизи сувларида бошланди ва апрелга қадар давом этади. Аввалроқ қироллик ҳудудида “Brilliant Jump 22” машғулотлари доирасида НАТО муносабат билдириш кучлари (12 та мамлакатдан бўлган 2500 га яқин ҳарбий хизматчилар) жойлаштирилганди.Алянснинг таъкидлашича, интеграция машғулотлари ҳимояланиш хусусиятига эга, ҳар қандай йўналишдан бўлган ҳар қандай таҳдидга қатъий муносабат билдиришга” қодирликни намоён қилади. Аммо Норвегия фақат НАТОга аъзо Буюк Британия ва Дания (Шимол денгизи орқали), бетараф Швеция ва Россия (Россия-Норвегиянинг қуруқликдаги чегараси узунлиги қарийб 200 километрни ташкил этади) билан қўшни. Кўриниб турибдики, НАТОнинг Норвегияда кучларини намойиш қилиши фақат Россияга қаратилган.Норвегия чегарасидан Мурмансккача минимал масофа – 100 км, Россия Шимолий флоти объектларига қадар эса ундан ҳам яқинроқ. Қайд этиш жоизки, “Cold Response 2022” “мудофаа” машғулотларига иккита зарба берувчи авиаташувчи гуруҳлар ва АҚШ ҲҲКнинг тўртта В-1В Lancer стратегик товушдан тез учадиган бомбардимончилари жалб қилинган. Бундай ракеталар муҳим ўта юқори ҳимояланган нишонларни яксон қилишга мўлжалланган ва F-15E, F-16C/D, F-35C қирувчилари томонидан қўлланиши мумкин.Норвегиянинг Аннейя авиабазасида АҚШ ҲҲК “Boeing Р-8 Poseidon” патрул авиация эскадрильяси жойлаштирилган – торпеда ва кемага қарши бомбалари бўлган самолётлар.Вашингтон ва Москва ўртасигаи таранглик кучаймоқда ва америкаликлар қарама-қаршиликнинг асосий марраси Арктика эканини яширишмаяпти. Россия қўшинларининг Украинадаги махсус операциясини инобатга олиб, “Cold Response 2022”нинг Россия чегаралари яқинида ўта типирчиланиши аҳолида мазмунга эга бўлади, шимолдан туриб Россияга бериладиган эҳтимолий (чалғитувчи) зарбага ишора қилаётгандек. 2020 йилдаги “совуқ” машғулотлар таққослаганда, НАТО қўшинлари ва кучлари сони икки бараварга ортган.Норвежча рулеткаНАТОнинг бирлашган кучлари “замонавий душман” билан курашни ишлаб чиқмоқда. “HMS Prince of Wales” авиташувчиси (бортида F-35B Lightning кўринмас қирувчилари бор) “Cold Response” машғулотларида жамоа кемаси сифатида фойдаланилмоқда.Американинг “USS Harry S. Truman” авиаташувчиси ҳаддан зиёд бўлиб кўринади. Асосийси эса алянснинг 200 та самолёт, 50 та жанговар кема ва 30 минглик пиёда қўшинлари машғулотлари Россия Шимолий флотининг кучлари ва воситаларининг доимий назорати остида. Алянс машғулотлари Россия кучлари ва воситалари учун мутлақо шаффоф.НАТОнинг қутб ортидаги кенг кўламли машғулотлари совуқ урушдан буён Россиянинг “Циркон”, “Триумф”, “Бастион”ларининг нишони остида бўлиб ўтади ва Россия ҲДК ва ҲККнинг янги жанговар техникасиинг самарали синовига кўмаклашади. Баранцево денгизидан “Циркон”ларнинг учирилиши Норвегия денгизидаги нишонларни 10 дақиқа ичида йўқ қилишга қодир, агар ҳарбий можаро юз берган тақдирда Москва Норвегия ва Греландия денгизларидаги алянснинг ҲДКнинг мудофаасини яксон қилиш опциясини фаоллаштиришга қарор қилади. Шимолий флотнинг зарба имкониятлари ҳар қандай душманни йўқ қилишга имкон беради.Мисол учун, “Cold Response 2022” машқларини ўтган йили гипертовушли “Циркон”ларни ўн марта муваффақиятли учирган 22350 лойиҳасининг “Адмирал Горшков” фрегати кузатмоқда. Демак, Америка ва Британиянинг “USS Harry S. Truman” ва “HMS Prince of Wales” авиаташувчилари Россия ҲДФ Шимолий флоти билан назариявий можарода олдиндан муваффақиятсизликка юз тутган. Бошқа авиаташувчи кемалар учун “Горшков” бортида узоқ масофага учувчи “Калибр” ва “Оникс” қанотли ракеталари бор.Дунёда ҳеч ким Норвегиянинг ҳудуди ёки табиий бойликларига даъвогарлик қилмаяпти. Фаровон қироллик нима мақсадда ўз ҳудудини Россия билан уруш “ўйинига” тақдим этаётгани қоронғу. НАТО машғулотлари Арктикадаги ҳарбий кескинликни кучайтиради, ҳисобда хатога йўл қўйиш, воқеалар ва кескинлик хатарини оширади.Қутб ортидаги Россияга қарши қуролли иғволар Норвегияни деярли йўқ бўлишга маҳкум қилади. Қудратли иттифоқчилар ёрдам беришмайди, чунки катта эҳтимол билан Учинси жаҳон уруши бошида йўқ бўлиб кетилади (Россиянинг ядро салоҳиятини ақл-идрок билан баҳоламоқ даркор). “Рус рулеткаси”га ўхшаб (тўппонча ўқдонидаги битта патрон), норвежча вариант – Cold Response 2022 – камида бешта патронни назарда тутади. Қалтис ишга қўл уришнинг кераги борми?Денгизда савдо йўлларини қамал қилиш – халқаро ҳужжатлар билан аниқ белгиланган душман иқтисодиётини барбод қилиш учун жанговар хатти-ҳаракатларни олиб бориш шакли. Денгиз қамалини эълон қилиб, жанг қилаётган мамлакатлар душман давлатнинг денгиз алоқасини кесишга интилишади. Бир нарсани ёдда тутиш муҳимки, душманга қарши ядро қуролини қўллаш учун асослардан бири деб Россия ўта муҳим давлат ёки ҳарбий объектларга таъсир кўрсатиш деб ҳисоблайди. 2021 йил декабридаги Россиянинг тенг ва бўлинмас хавфсизлик таклифларига рози бўлиш мақсадга мувофиқроқ.АҚШнинг агрессив ташқи сиёсати НАТО мамлакатлари ва инсониятни Учинчи жаҳон урушига бошлаяпти. Хитой ТИВ расмий вакили Чжао Лицзяннинг Вашитонгтон томонидан нопрофессионал, ахлоқ қоидаларига хилоф ва маъсулиятсиз ёлғон хабар тарқатилаётганини маълум қилди ва америкаликларга “украин инқирози ривожланишидаги ўз роли ҳақида фикр юргизишни” таклиф қилди.Аввалроқ Вашингтон Пекинни Россияга қарши умумий санкция, ахборот, эҳтимол, қайноқ урушга қарши ўз томонига оғдиришга муваффақиятсиз уриниб кўрди. Тарих давом этмоқда.Мавзуга оид:\nНорвегия ва Норвегия денгизи сувларида НАТОнинг пиёда, ҳарбий-денгиз ва ҳарбий-ҳаво кучлари иштирокидаги “Cold Response 2022” машғулотлари бошланди.\nНАТОнинг Норвегиядаги кенг кўламли машғулотлари “ҳамкорларнинг” Рус шимоли мустаҳкамлигини текшириш, РФ ҚК Украинадаги ҳарбий ҳаракатлардан чалғитиш, Россия соҳили денгиз қамали элементларини ўрганиш нияти борлигини англатади, яъни Учинчи жаҳон уруши бошланишини келтириб чиқариш.\nНАТОнинг пиёда, ҳарбий-денгиз ва ҳарбий-ҳаво кучларининг 27 та мамлакатдан 30 мингга яқин ҳарбийлар, 200 дан зиёд самолёт ва 50 та жанговар кемалар иштирокидаги “Cold Response 2022” машғулотлари 14 март куни Норвегия ва Норвегия денгизи сувларида бошланди ва апрелга қадар давом этади. Аввалроқ қироллик ҳудудида “Brilliant Jump 22” машғулотлари доирасида НАТО муносабат билдириш кучлари (12 та мамлакатдан бўлган 2500 га яқин ҳарбий хизматчилар) жойлаштирилганди.\nАлянснинг таъкидлашича, интеграция машғулотлари ҳимояланиш хусусиятига эга, ҳар қандай йўналишдан бўлган ҳар қандай таҳдидга қатъий муносабат билдиришга” қодирликни намоён қилади. Аммо Норвегия фақат НАТОга аъзо Буюк Британия ва Дания (Шимол денгизи орқали), бетараф Швеция ва Россия (Россия-Норвегиянинг қуруқликдаги чегараси узунлиги қарийб 200 километрни ташкил этади) билан қўшни. Кўриниб турибдики, НАТОнинг Норвегияда кучларини намойиш қилиши фақат Россияга қаратилган.\nНорвегия чегарасидан Мурмансккача минимал масофа – 100 км, Россия Шимолий флоти объектларига қадар эса ундан ҳам яқинроқ. Қайд этиш жоизки, “Cold Response 2022” “мудофаа” машғулотларига иккита зарба берувчи авиаташувчи гуруҳлар ва АҚШ ҲҲКнинг тўртта В-1В Lancer стратегик товушдан тез учадиган бомбардимончилари жалб қилинган. Бундай ракеталар муҳим ўта юқори ҳимояланган нишонларни яксон қилишга мўлжалланган ва F-15E, F-16C/D, F-35C қирувчилари томонидан қўлланиши мумкин.\nНорвегиянинг Аннейя авиабазасида АҚШ ҲҲК “Boeing Р-8 Poseidon” патрул авиация эскадрильяси жойлаштирилган – торпеда ва кемага қарши бомбалари бўлган самолётлар.\nВашингтон ва Москва ўртасигаи таранглик кучаймоқда ва америкаликлар қарама-қаршиликнинг асосий марраси Арктика эканини яширишмаяпти. Россия қўшинларининг Украинадаги махсус операциясини инобатга олиб, “Cold Response 2022”нинг Россия чегаралари яқинида ўта типирчиланиши аҳолида мазмунга эга бўлади, шимолдан туриб Россияга бериладиган эҳтимолий (чалғитувчи) зарбага ишора қилаётгандек. 2020 йилдаги “совуқ” машғулотлар таққослаганда, НАТО қўшинлари ва кучлари сони икки бараварга ортган.\nНАТОнинг бирлашган кучлари “замонавий душман” билан курашни ишлаб чиқмоқда. “HMS Prince of Wales” авиташувчиси (бортида F-35B Lightning кўринмас қирувчилари бор) “Cold Response” машғулотларида жамоа кемаси сифатида фойдаланилмоқда.\nАмериканинг “USS Harry S. Truman” авиаташувчиси ҳаддан зиёд бўлиб кўринади. Асосийси эса алянснинг 200 та самолёт, 50 та жанговар кема ва 30 минглик пиёда қўшинлари машғулотлари Россия Шимолий флотининг кучлари ва воситаларининг доимий назорати остида. Алянс машғулотлари Россия кучлари ва воситалари учун мутлақо шаффоф.\nНАТОнинг қутб ортидаги кенг кўламли машғулотлари совуқ урушдан буён Россиянинг “Циркон”, “Триумф”, “Бастион”ларининг нишони остида бўлиб ўтади ва Россия ҲДК ва ҲККнинг янги жанговар техникасиинг самарали синовига кўмаклашади. Баранцево денгизидан “Циркон”ларнинг учирилиши Норвегия денгизидаги нишонларни 10 дақиқа ичида йўқ қилишга қодир, агар ҳарбий можаро юз берган тақдирда Москва Норвегия ва Греландия денгизларидаги алянснинг ҲДКнинг мудофаасини яксон қилиш опциясини фаоллаштиришга қарор қилади. Шимолий флотнинг зарба имкониятлари ҳар қандай душманни йўқ қилишга имкон беради.\nМисол учун, “Cold Response 2022” машқларини ўтган йили гипертовушли “Циркон”ларни ўн марта муваффақиятли учирган 22350 лойиҳасининг “Адмирал Горшков” фрегати кузатмоқда. Демак, Америка ва Британиянинг “USS Harry S. Truman” ва “HMS Prince of Wales” авиаташувчилари Россия ҲДФ Шимолий флоти билан назариявий можарода олдиндан муваффақиятсизликка юз тутган. Бошқа авиаташувчи кемалар учун “Горшков” бортида узоқ масофага учувчи “Калибр” ва “Оникс” қанотли ракеталари бор.\nДунёда ҳеч ким Норвегиянинг ҳудуди ёки табиий бойликларига даъвогарлик қилмаяпти. Фаровон қироллик нима мақсадда ўз ҳудудини Россия билан уруш “ўйинига” тақдим этаётгани қоронғу. НАТО машғулотлари Арктикадаги ҳарбий кескинликни кучайтиради, ҳисобда хатога йўл қўйиш, воқеалар ва кескинлик хатарини оширади.\nҚутб ортидаги Россияга қарши қуролли иғволар Норвегияни деярли йўқ бўлишга маҳкум қилади. Қудратли иттифоқчилар ёрдам беришмайди, чунки катта эҳтимол билан Учинси жаҳон уруши бошида йўқ бўлиб кетилади (Россиянинг ядро салоҳиятини ақл-идрок билан баҳоламоқ даркор). “Рус рулеткаси”га ўхшаб (тўппонча ўқдонидаги битта патрон), норвежча вариант – Cold Response 2022 – камида бешта патронни назарда тутади. Қалтис ишга қўл уришнинг кераги борми?\nДенгизда савдо йўлларини қамал қилиш – халқаро ҳужжатлар билан аниқ белгиланган душман иқтисодиётини барбод қилиш учун жанговар хатти-ҳаракатларни олиб бориш шакли. Денгиз қамалини эълон қилиб, жанг қилаётган мамлакатлар душман давлатнинг денгиз алоқасини кесишга интилишади. Бир нарсани ёдда тутиш муҳимки, душманга қарши ядро қуролини қўллаш учун асослардан бири деб Россия ўта муҳим давлат ёки ҳарбий объектларга таъсир кўрсатиш деб ҳисоблайди. 2021 йил декабридаги Россиянинг тенг ва бўлинмас хавфсизлик таклифларига рози бўлиш мақсадга мувофиқроқ.\nАҚШнинг агрессив ташқи сиёсати НАТО мамлакатлари ва инсониятни Учинчи жаҳон урушига бошлаяпти. Хитой ТИВ расмий вакили Чжао Лицзяннинг Вашитонгтон томонидан нопрофессионал, ахлоқ қоидаларига хилоф ва маъсулиятсиз ёлғон хабар тарқатилаётганини маълум қилди ва америкаликларга “украин инқирози ривожланишидаги ўз роли ҳақида фикр юргизишни” таклиф қилди.\nАввалроқ Вашингтон Пекинни Россияга қарши умумий санкция, ахборот, эҳтимол, қайноқ урушга қарши ўз томонига оғдиришга муваффақиятсиз уриниб кўрди. Тарих давом этмоқда.\nЯворовский полигонидаги америкалик ёлланмаларга Россиянинг қайноқ “саломи”


Қашқадарё вилоятига сафар давомида Ўзбекистон мусулмонлари идораси раиси, муфтий Усмонхон Алимов ҳазратлари, Дин ишлари бўйича қўмита раиси Абдуғофур Аҳмедов, Диний идора Иш бошқарувчиси Рустам Жамилов ва қашқадарёлик имом-хатиблар Қарши шаҳридаги технопарк фаолияти ҳамда Корхоналарни соғломлаштириш ва хусусийлаштириш клиникасини ҳам кўздан кечирди.\nМаълумки, ҳудудларда Дастурий маҳсулотлар ва ахборот технологиялари технологик парки филиаллари ташкил этилиб, соҳа мутахассисларига яхши шароитлар яратилмоқда. Қарши шаҳрида барпо этилган IT-технопаркда ҳам веб-дизайнерлар, дастурчилар ва робототехниклар ўз фаолиятини бошлаган. “Бир миллион дастурчи” лойиҳаси доирасида ўқув курслари ташкил этилгани натижасида ахборот технологияларига қизиқувчи ёшларга кенг имконият яратилди. Илк натижалар ҳам қўлга киритилмоқда.\nТашрифнинг иккинчи объекти – Корхоналарни соғломлаштириш ва хусусийлаштириш клиникаси бўлди. Қарши шаҳридаги бундай клиникада иқтисодий-молиявий ва юридик маслаҳатлар бериш, информацион хизматлар кўрсатиш учун барча шароит яратилган. Малакали мутахассислар бириктирилиб, инфокиосклар ўрнатилган. Бу ерда хусусийлаштиришга қўйилган объектлар, уларнинг манзили, ҳолати, соҳадаги тартиб-қоидалар ҳақида батафсил маълумот олиш мумкин. Ҳамма хизматлар бепул.\nМуфтий ҳазратлари ҳар икки иншоотнинг фаолиятига улкан муваффақиятлар тилаб, оқ фотиҳа бердилар.\nДругие материалы в этой категории: « “Тўқмоқ ота” жоме масжиди янги иморати фойдаланишга топширилди\tТошкент вилоятига янги бош имом-хатиб тайинланди »


Кўнгиллар байрами яқин! — Янгиликлар — Миллий тикланиш\nКўнгиллар байрами яқин!\n15:14, 21 May\nТушкунликка тушманг, азизим,\nҚолган умрни ҳам яшамоқ даркор!\nБугун барчамизнинг жисму жонимиз, вужудимиз қулоққа айлангандек, гўё. Дунё қалқиб турган, инсонлар ҳаёти бошига ёғилаётган турли офатлару, талофатлар туфайли таҳликада қолаётган бир шароитда кўнгилларни кўтарадиган бирор янгиликка, умидбахш хушхабарга интиқмиз, муштоқмиз. Дунё аҳли пандемиядан азият чекаётган бугунги кунда коронавирус инфекцияси қайд этилган ҳамюртларимиз сонининг ортиши бизни қайғуга солса, биргина бўлса-да, бемор ватандошимизнинг бу дарддан фориғ бўлиб, оиласи бағрига қайтиши кўнглимиз байрамига айланяпти. Пандемия балоси етмаганидек, турли табиий офатлару фалокатлар ҳам сабримизни синаётгандек гўё…\nБулар-ку, табиий офатлар, уларни жиловлаш инсонлар измида эмас. Лекин шундай оғир, синовли кунларда ўзининг ножўя хатти-ҳаракатлари билан яқинларига озор етказаётган, атрофдагилар дилини хуфтон қилаётган кимсаларнинг қилмишини қандай баҳолаш мумкин?!\nБугун кўпчилик оилаларда рўзғоридаги айрим камчиликлар туфайли юзага келаётган оддий келишмовчиликлар, зиддиятлар чинакам жанжалларга айланиб кетаётгани айни ҳақиқат. Айрим ҳолатларда бундай оилавий жанжалларнинг авж олиши заифларни калтаклаш, уларга тан жароҳати етказиш, ҳатто инсон умрига зомин бўлишдек фожиа билан якун топаётгани ачинарли ҳолат. Янада ачинарлиси, бундай нохуш ҳолатларда асосан аёллар, оналар, болалар жабр кўряпти…\nҲеч бир давлатни, миллатни четлаб ўтмаётган бундай нохуш вазиятларни ҳар бир мамлакат ўзича таҳлил қиляпти, хулосалар чиқаряпти. Қай бир давлат, бундай ҳолатга кўпчилик эркакларнинг пандемия туфайли ишсиз қолганини, аламидан ичкиликка ружу қўяётганини сабаб қилиб кўрсатса, яна бири карантин давридаги ҳаракатланиш билан боғлиқ чекловларга амал қилишга айрим оила бошлиқларининг сабр-тоқати етмай, қуюшқондан чиқиб кетаётганини рўкач қиляпти. Бир манбаада Туркияда пандемия бошлангандан буён карантин вақтида 18 нафар аёлнинг ўз зўравон “яқин”и қўлида жон бергани ҳақидаги хабарни ўқиб, даҳшатга тушдим…\nБуюк Британияда уй зўравонликлари билан боғлиқ жиноятчилик ҳолати 125 фоизга ошгани кузатилса, Францияда март ойининг ўзида тегишли ташкилотларга ўз оиласида зўравонликка учраётганига оид 219 минг марта кўп мурожаат бўлган. Пандемия “шарофати” билан оилавий ажралишлар сони ҳам ортиб бораётгани дард устига чипқондек бўляпти. Хитой Халқ Республикасининг биргина Сичуан туманида март ойининг бошидан буён 300 дан зиёд оила ажрашиш учун ариза берган. Афсуски, бизнинг юртимизда ҳам бу бу борадаги ҳолат мақтагулик эмас. Оилаларни мустаҳкамлаш борасида олиб борилаётган кўплаб саъй-ҳаракатларга қарамай ажралишлар сони йилдан йилга ортиб бораяпти.\nАжрашиш – орзу-умидлар, эзгу-ниятлар сароби. Қариндошлик ришталарининг илдизга урилган болта. Фарзандлар кўнглини кемтик қилувчи ҳодиса. Улар тақдирига “чала етим” дея босилган тамға.\n“Никоҳдан ажралиш” деган оғриқли тушунча битта бўлса-да, унга олиб борувчи сабаблар жуда кўп: оилада эр кишининг ишламаслиги, аёлнинг эри топганига қаноат қилмаслиги, рашк, ҳиёнат… Ҳозир эса бундай сабаблар қаторига пандемия ҳолати ҳам қўшилди. Хуллас, эзгу ният, меҳр-муҳаббат\nбилан бунёд бўлган оилани барбод қиламан деганга, важ-карсон топилаверар экан.\nХўш, зўравонликлар борасида бизда вазият қандай? Бу саволга жавоб излашдан аввал хаёлимга: “Аёллардан Пайғамбарлар чиқмаган, лекин уларни ҳам аёл дунёга келтирган”, дея оналарни, демакки, аёлни улуғлайдиган, эъзозлайдиган халқмиз, бу синовли вазият руҳиятимизга салбий таъсир ўтказа олмайди. Орамиздаги самимият, меҳр-оқибат ришталарини янада маҳкамроқ боғласа боғлайдики, акси бўлмайди”, деган фикр келди. Дарҳақиқат, пандемия туфайли эълон қилинган карантин шароити халқимиз иродасини яна бир бор синовдан ўтказди. Аминманки, биз бу синовдан муваффақиятли ўтдик. Халқимиз табиатига, руҳиятига, тарбиясига хос бўлган бағрикенглик, инсонийлик, ҳамжиҳатлик, меҳр-оқибат каби фазилатларини тўла намоён эта олди. Ва буни бугун бутун дунё эътироф этяпти!\nАммо, гуруч ҳам курмаксиз бўлмайди, деганларидек, айрим кимсалар (уларни юртдошим дейишга ҳам тил бормайди)нинг қилмишлари, разилликлари этакка сачраган лойдек, кўнгилни ғаш қилади. Тўғри, миллионлаб мўмин-мусулмон, иймонли, эътиқодли, меҳр-оқибатли халқимизга нисбатан олганда улар жуда озчиликни ташкил қилади. Лекин бундай нобоп кимсаларнинг, ноқис ҳолатларнинг биттаси ҳам кўп, биттаси ҳам халқимиз шаънига доғ. Афсуски, кучи ўзидан кучсизларгагина етадиган номардлар бизнинг орамизда ҳам йўқ эмас. Нафақат эри, балки эрининг қариндошлари томонидан ҳам зуғумга учраётган аёллар сони бизда ҳам кам эмас…\nМаълумки, юртимизда хотин-қизлар масаласи давлат сиёсати даражасига кўтарилган. Хотин-қизларнинг ижтимоий-сиёсий фаоллигини ошириш, давлат бошқарувидаги ўрнини кенгайтириш, бандлигини таъминлаш, жамиятдаги ҳамда оиладаги ўрнини мустаҳкамлаш, ҳуқуқий жиҳатдан ҳимоялаш, саломатлигини муҳофаза қилиш, қўйингчи, бу нозик ҳилқат вакиллари билан боғлиқ қандай масала бўлса, барчаси ҳукуматимиз эътиборида, диққат-марказида. Ўтган йилнинг сентябрь ойида мамлакатимиз раҳбари томонидан имзоланган хотин-қизларга оид “Хотин-қизлар ва эркаклар учун тенг ҳуқуқ ҳамда имкониятлар кафолатлари тўғрисида”ги ҳамда “Хотин-қизларни тазйиқ ва зўравонликдан ҳимоя қилиш тўғрисида”ги Ўзбекистон Республикаси Қонунларининг қабул қилиниши юртимизда хотин-қизларга кўрсатилаётган ғамҳўрликнинг яна бир намунасидир . Ушбу Қонунлар ижросини таъминлаш борасида республикамизда кўплаб ибратли ишлар амалга оширилди. Жумладан, яқинлари томонидан тазйиқ ва зўравонликларга дуч келаётган аёлларга ёрдам бериш мақсадида 197 та реабилитация марказлари фаолияти йўлга қўйилди. Айни вақтда бу марказларда жабрдийда аёлларга психологик ёрдам кўрсатилмоқда.\nДавлатимиз томонидан хотин-қизларга кўрсатилаётган эътибор, ғамҳўрликларга жавобан оиласидаги тинчлик, осойишталик, меҳр-оқибат муҳитини сақлаш, ҳаёт ташвишлари ва муаммоларини сабр-тоқат, оқилалик билан ҳал этиш, фарзандларини баркамол инсон қилиб тарбиялаш баробарида юртимизда амалга оширилаётган туб ислоҳатлар, янгиланишлар жараёнига ҳам муносиб ҳисса қўшаётган опа-сингилларимиз ҳар қанча таҳсинга сазовор. Лекин орамизда бундай эътиборни, имкониятларни ўзлари учун қўшимча имтиёз деб билаётган ҳамжинсларимиз ҳам йўқ эмаски, уларнинг қилмишидан юзимиз қизаряпти. Телевидение орқали намойиш этилаётган “25-соат” номли кўрсатув берилса, кўзимизни қаерга яширишни билолмай қоляпмиз. Бугунги COVID-19 номли тожсимон ўлатга қарши курашиш инсоният учун ҳаёт-мамот масаласи бўлиб қолаётган, пандемия, турли табиий офатлар, фалокатлар туфайли ҳаёт тарзи ўзгариб, тинчи, ҳаловати йўқолган минглаб ватандошларимиз оила аъзолари, яқинлари дийдорига муштоқ яшаётган бир шароитда, юрагига маишат, кўнгилхушлик сиғаётган, тунги соатларда кўча-кўйда изғиб, атрофдагилар саломатлигига раҳна солаётган, ўз уйида фоҳишахона очиб, ҳаром пул топаётган ган енгилтабиат аёлларнинг бундай хатти-ҳаракатларини қандай баҳолаш мумкин?! Фарзанд тарбиясидек муҳим вазифани бундайларга қандай ишониш мумкин?! Ахир уларнинг аксарияти она, оила қуриш бўсағасидаги бўй қизлар-ку…\nДунёда қандай эзгулик бўлса, аёл номи билан боғлиқ бўлганидек, оиладаги ноқислик, фарзандлар тарбиясидаги кемтиклик учун ҳам энг аввало, аёл, она жавобгардир. Аёлдаги ҳар қандай иллат, нуқсон фарзандлари, айниқса, қизлари тарбиясига, ҳаттоки ҳаётига ҳам ўз таъсирини ўтказмай қўймайди.\nБуюк маърифатпарвар Абдулла Авлоний бундан юз йил муқаддам: “Қайси оналарни айтурсиз, боши паҳмоқ, қўли тўқмоқ оналарними? Ўзларида йўқ тарбияни қайдан олиб берурлар?” деб ёзганида ана шундай АЁЛ деган муқаддас номга доғ тушираётган кимсаларни назарда тутган бўлса, ажабмас.\nШукронали, қаноатли миллатмиз, сабрли халқмиз. Келинг, азизлар, кўпнинг бошига келган ушбу синовли кунлардан ҳам ибрат излаб яшайлик. Бир-биримизни қадрлайлик, оқибатли, меҳр-муҳаббатли, сабр-тоқатли бўлайлик. Талпинганимиз, топинганимиз, азиз масканимиз – оилаларимизни турли тўфонлару бўҳронлардан асрайлик! Ўз уйимизни том маънода ўлан тўшагимизга айлантирайлик. Шояд, кўнгилларимиз байрам қиладиган кунлар яқин!\nЎзМТДП Шайхонтоҳур туман кенгаши раиси